
Tri bazaj nepraĵoj por povi ĝui la vivon. Ni provu mencii 
kelkajn kiatojn, kial bonas esti individua membro en a 
TEJO, kvankam ili multegas: Vi estas en kontakto kun K 
tutmonda juna E-komunumo; malkovriĝos al vi bunta II 
kultura diverseco pere de la renovigita revuo Kontakto, Ib 
kiun ĉiu membro ricevadas; tutmonde gastiĝas kajj^ 
gastas pere de Pasporta Servo kaj vi ankaŭ povas pli \ 
favorpreze aliĝi al iJK\ la piej granda renkontiĝo de junaj 
esperantistoj el la tuta mondo. 

. Ĉion pri aiiĝo al TEJO vi trovas ĉe 

( i * i 1 http://www.tejo.org/eo/membrigho 

Nukleo energio estos nio ĉeftemo ĉieldone. Gi 
estos multe diskutoto lostotempe pro lo okcidento en 
lo Fukuŝimo nukleo centralo, kiun koŭzis lo tertremo 
en Joponio. Kompreneble lo tertremo mem koj ĝio 
sekvonto cunomo estis lo grondo katastrofo, kiu 
mortigis 14 mil homojn koj moloperigis 9 mil oliojn, 
sed lo spuroj de unu kondukis ol olio, koj kreskis lo 
timo ke nukleo kotostrofo povus onkoroŭ pli suferigi 
lo joponon popolon. 



Etsuo Miyoshi rokontos tomen ke lo situocio nun estos pli bono, sed ke nio els- 
pezemo estos lo kaŭzo, kiu propulsos lo loŭ li donĝeron koj riproĉeblon nukleon 
energion. Sioflonke Rofoel Zerbetto en sio ortikolo konkludos ke lo nukleo energio 
estos lo plej bono opcio. Kiuj estos ĝioj veroj ovontoĝoj koj riskoj? Toho del Bor- 
rio, esperontisto, kiu loboris en lo kerno de nuklea centrolo prezentos onolizon 
vidpunkton pri lo temo. 


Korektisto: Rob Moerbeek 

Presado: Skonpres, Bydgoszcz (Pollando), <skon- 
pres@poczta.onet.pl> 

Konstantaj kunlaborantoj: Aleksander Osincev 
(Rusio), Alexandre Baudry (Francio), Olubunmi 
Osho-Davies (Niĝerio), Victor Sole (Katalunio), Sim- 
mon K. Barney (Usono), Etsuo Miyoshi (Japanio), 
Facilingvaj artikoloj estas verkitaj en la niveloj tre 
facila kaj facila, laŭ la vortolisto de Kontakto. Tiu 
listo troviĝas en nia retpaĝo. 

Anonctarifo: tutpaĝa 350 EUR, 1/2-paĝa 190 EUR, 
1/4-paĝa 100 EUR, 1/8-paĝa 55 EUR, 1/16-paĝa 30 
EUR. Anoncoj sur kovrilpaĝoj kostas duoble. Por 
E-organizaĵoj 50% da rabato. Varbantoj de ekster- 
movadaj anoncoj ricevas makleraĵon de 30%. Por 
anoncoj bv. kontakti UEA. 


Unu el mioj unuoj Esperontoj Ko-diskoj estis "Lingvo Intermonda" de Dolchomor ; 
kiu tiom miksis elektronikon koj rokmuzikon. Ĝi tre molsimilos ol lo losto olbumo de 
lo grupo: Trojn' nenien. Nio intervjuo sekcio ĉi-foje enketos PotrikAustin, lo kontiston 
koj ĉefon en lo grupo pri lo novo direkto, pri lo olbumo koj estonteco. 

kiom do dormo-horoj vi bezonos? Mi foriĝos iom mollerto se mi ne dormos 8 
horojn, tomen ekzistos homoj, kiuj dormos tre molmulte. Kioh Moronte, en sio 
kontribuoĵo osertos ke kopoblos dormi nur 2 horojn ĉiutoge. Certe vi scivolos kiel 
oni povos tionfori. Legu lo ortikolon en poĝo 6. Ĉu vi kutime storos...sur vio kopo? 
Kiom mi ricevis lo informojn pri lo Internocia Klubo de surkope storontoj, mi une 
pensis ke temos pri frenezoĵo. Nu, onkoroŭ mi pensos tiel, sed lo mondo "molfre- 
nezo", kie ni vivos ne oporte perfektos - kun militoj, disputoj koj problemoj. Eble en 
tia perspektivo lo mondo ospketos pli bono. Mi devos iom provi. 


Anoncetoj: por Anonctabulo 0,25 EUR por unu 
vorto. Bv. sendi rekte al la redakcio aŭ al UEA. 

Abontarifo: Varias laŭlande. Kontrolu ĉe nia 
retejo. 

Malfortvidantoj: povas rete ricevi voĉlegitajn 
artikolojn senpage. Petu ĉe Vasile Gavrilan <pan- 
gavrilan@gmail.com> 

Kontakto en radioj: Radio 3ZZZ: http://www.3zzz. 
com.au/ 



GD Edukado kaj Kulturo 


Tiu ĉi eldono estas financita kun subteno de la 
Eŭropa Komisiono. La publikaĵo tamen nur re- 
flektas la vidpunkton de la unuopaj aŭtoroj, kaj 
la Eŭropa Komisiono neniel respondecas pri ajna 
uzo de la informoj. 

La redakcio kaj la eldonanto ne 
respondecas pri la opinioj de 
unuopaj aŭtoroj. 


Ni storigos novon rubrikon: Vidpunkto, en kiu vi povos esprimi libere vion... 
vidpunkton. Pliojn interesojn ortikolojn vi legos, kiel pri loboro de Esperontistoj en 
Tonzonio, lo Blogo Blogo, kiu ĉi-foje solvos murdkrimon, koj movodoj novoĵoj de 
TEJO-Tutmonde. Neforgesu viziti nion retejon koj kontroli kiuj estos lo temo-sugestoj 
por venontoj eldonoj. Ne hezitu onkoŭ proponi ol ni temojn. 

RGAGOJ 



Viaj reagoj kaj komentoj estas bonvenaj. Kontaktu 
nin per la retadreso kontakto@tejo.org 


Mi skribas por informi ke mi bone 
ricevis la novan version de la 
revuo Kontakto, mi opinias ke, ĝi 
estas tre riĉa je interesaj kaj utiiaj 
informoj, tial mi deziras gratuli 
ĉiujn pro la bonega laboro. 
Guillermo 
Kubo 

Mia fianĉino hodiaŭ ricevis la no- 
van eldonon de Kontakto kaj ĝin 
montris al mi. Ŭaŭ! Kian belan 
profesian aspekton ĝi havas. Mi 


certe uzos ĝin ĉe ekspozicioj, ĉar 
ĝi montras al aliaj, ke Esperanto 
ja rilatas al la nuntempo. Gi estas 
perfekta reklamaĵo. 

Tim Owen 
Britio 

Gratulon! Via blaga blogo estas 
vere tre amuza:-) 

Erzsebet 

Hungario 


REVUO “KUNKATO” 



"Ŝi abonas nur bonkvalitajn legaĵojn ;)" 

Fotis kaj komentis: Przemyslow Wierzbowski - 
Pollando 


NOVAĴOJ 


Alvoko al solidareco 


Intervjuo 



Redaktoro de la revuo La Ondo de Esperanto, Aleksander Korĵenkov 
kaj lia edizno, la refondinto de la revuo, Halina Gorecka, kiu suferas 
gravan malsanon, sciigis en redakcia kolumno de la marta numero ke 
ili travivas malfacilan situacion kaj bezonas helpon, kiu povas alveni 
en diversaj manieroj. 

Pliajn informojn kaj kiel helpi vi trovas ĉe: 
http://sezonoj.ru/2011/03/grava-sango-en-nia-vivo/ 


Ĉu vi volas Esti informata aktualE? 

Jen por vi ekzistas blogo de TEJO Tutmonde ĉe www. 
tejo.org. 

Gia adreso estas: http://www.tejo.org/eo/blog/8543 
Tie vi trovos la plej aktualajn informojn pri junulara 
agado tutmonde! 


CRJ 

CHINA fcAĈJIŬ INTfftNATIŬNAL 


Redaktoro Rogener Pavinski estis 
intervjuita de ĈRI - Ĉina Radio Inter- 
nacia pri Kontakto. 

En la Esperanto-elsendo de la radio, 
la redaktoro per telefona babilado 
eksplikis siajn novajn konceptojn por 
redakti la revuon. 

Aŭskulti la intervjuon eblas ĉe: 

htt p ://espera nto.cri. 
cn/641/2011/03/25/ 
lsl22517.htm 


AŭskultEblaj artikoloj 


Por malfortvidantoj aŭ simple portiuj, kiuj deziras, eblas ekhavi 
voĉlegitajn artikolojn el revuo Kontakto. Nia leganto Vasile Gavrilan 
registris kelkajn, kiuj jam troviĝas ĉe nia retejo. 

Dolcnamar 

Ne plu juna, nek idealista 


De Rogener PAVINSKI 


Dolchamar estas finna muzikgrupo, sed tiu ĉi nomo 
antaŭnelonge estis kvazaŭ sinonimo por “Ĉu vi pretas?!" - titolo 
deĝia unua ŝlagro deĝia unua albumo “Lingvo Intermonda" de 
2000. La sinonimo ŝanĝiĝis, la ŝlagro en 2005 estis “Junaj Idealis- 
toj" de la dua albumo “Rebela Sono". Ambaŭ muzikaĵoj kaj res- 
pektivaj albumoj furoris inter junaj esperantistoj. 

'Trajn' nenien"la tria albumo de lafinna bando, kiu koncipiĝis 
en lafruo de la jaro 1999, prezentas novan stilon porsia muziko 
samkiel okazis inter la unua kaj dua albumoj. Ĉu “Trajn' nenien" 
same plaĉos al la publiko, kiel la antaŭaj? Tion provas repondi 
Patrik Austin, lafondinto kaj kantisto de lagrupo en la intervjuo 
por Kontakto. 

La muzikgrupo ĉiam travivis ŝanĝojn - konsiste, muzike kaj ec 
nome - de Dolcxamar al Dolchamar, kaj preskaŭ Dolĉamar. Sed la 
metamorfozo ankaŭ atingas la kantiston Austin, kiu rakontas ke 
la bando jam ne estas la sama kaj ke ne plu indas esti idealisto. Ĉu 
estonte Dolchamar estos sinonimo por “Maljunaj konformistoj"? 


Kiu estas la diferenco inter Dol- 
cxamar de "Lingvo intermonda" 
kaj Dolchamar de "Rebela Sono" 
kaj "Trajn' nenien"? Kiel la publi- 
ko reagis al ĝi? 

Oni povas diri, ke Lingvo Inter- 
monda estas elektronika muziko, 


Rebela Sono estas rokmuziko kaj 
Trajn' nenien iuspeca "monda fuzio" 
Verdire la albumojn faris krom mi 
preskaŭ tute diferencaj muzikistoj, 
kaj tial la muziko ŝanĝiĝis. La in- 
tenco estis ĉi-foje skribi Dolĉamar 
ĉapelite, sed fakte mi forgesis ŝanĝi 


tion en la kovrilo. Mi uzis piratajn 
programojn, kiuj tute fuŝis mian 
komputilon, sed sukcesis savi la 
bildon, kiu nun estas. 


Komence kelkaj homoj ŝajnis esti 
iom suspektemaj pri la albumo, sed 
certe estis ankaŭ tiuj, kiuj tuj ŝatis 
ĝin. M.T.R. estis jam sukcesa en niaj 
koncertoj en Esperantio antaŭ la 
apero de la albumo. 


Kial "Trajn' nenien" estis unue 
lanĉita en la reto kun la nomo 
"Trejn tu Noŭer" kaj nur poste sur 
oficiala KD? Kiuj estas la diferen- 
coj inter tiuj du versioj? 

Trejn tu Noŭer estas la originala 
versio pri la albumo. Ĝi estas mul- 
tlingva kun teksteroj en la angla, la 
franca kaj la hispana krom Esperan- 
to. La propono fari tut-Esperantan 
albumon venis de la diskeldonejo 
Vinilkosmo, kaj laŭ mi estis amuze 
fari ankaŭ tion kaj havi la albumon 
en kd-formato. La Esperanta albumo 
havas pli bonan sonon kvankam ĝi 
estas iom pli simpla, ĉar mi ne aldo- 
nis novajn tekstojn por anstataŭigi 

Dolchamar dum KGF 2005 

la alilingvajn partojn, mi nur rere- 
gistris kelkajn mankintajn voĉajn 
partojn. 

"Trajn' nenien” estas ilustrista 
per bildoj de plaĝo, tamen Finn- 
lando estas pli konata kiel frosta 
lando. Ĉu iu kialo por tio? 

Certe, ni intencis fari ion tre 
"nefinnan". Vidu, ke mi kaj miaj 
muzikistaj amikoj kreskis ludante 
punk-, rok- kaj metalmuzikon. Me- 
talmuziko estas popularega en Finn- 
lando, oni aŭdas ĝin ĉie. Mi persone 
tediĝis pri ĝi kaj volis fari la malon, 
kvankam ankaŭ la bandanoj influis 


En la malantaŭa ko- 
vrilo estas bildo kaj 
frazo kiu diras "Spon- 
sorata de Castro Cola 
- 5 cendojn por la po- 
polo de Kubo". Kion ĝi signifas? 

Bone, kompreneble temas pri 
amikara ŝerco, sed eble mi ŝuldas 
klarigon. Mi estis interŝanĝa stu- 
dento en la universitato de Lund, 
en suda Svedio. Mi havis la opor- 
tunon loĝi en "Smalands nation", la 
iam-fifama alta domo por politike 
maldekstremaj studentoj. Mi havis 
ĉambron en la plej supra etaĝo. 
Tamen, anstataŭ trinki Coca Cola, 
homoj trinkis "Cuba Cola", ĉar oni 
kredis, ke parto de la profito iras al 
Kubo. Tio tute ne veras, kaj mi iom 
ridis legante prie, kiam mi iris al la 


sur la novan stilon. Ni 
volis lerni ludi la instru- 
mentojn per diferenca 
tuŝo. Tamen la foton 
prenis nia drumisto 
Hannu en Rimini, kiam 
ni estis survoje de la UK 
en Florenco al la IJK en 
Sarajevo - ni volis vidi 
San Marinon. 


Recenzo 


kompania retpaĝo por serĉi eventu- 
alan reklamemblemon por la kovri- 
lo. La unua ideo estis peti permeson 
uzi la emblemon de Cuba Cola, sed 
poste mi tamen kreis tute propran 
varbmarkon... Kaj se iu akuzas Dol- 
chamar pri trompi aĉetantojn, mi 
sendos 5 cendojn al Castro! 

Dolchamar jam ludis rokon, 
hiphopon kaj nun ludas popon 
kaj regeon. Kiel vi difinas ĝian 
muzikon? 

Nu, vi jam difinis... Fakte la muziko 
denove ŝanĝiĝos, ĉar la nuna bando 
ne plu ekzistas. Mi havas planon 
transloĝiĝi al alia lando kaj poste 
koncerti sola per samplilo kaj aliaj 
teknikiloj. Ni havis invitojn al Es- 
perantaj festivaloj en la somero de 
2011, sed ni ne povos partopreni, 
ĉar la drumisto havos nupton kaj 
nuptan vojaĝon ĝuste juni-julie. 
En tiu situacio laŭ mi ne plu indas 
ekzerci, ĉar ni ne havas komunan 
planon por la estonteco. 

Ĉu vi planas fari ion similan al 
Eric Languillat / Inicialoj DC, kiu 
ankaŭ solkoncertas? 

Mi tre ŝatas Incialojn DC kaj 


Bela, tamen malribela sono 



★★★ 

Trajn' nenien 

Dolchamar - 2010 

12 titoloj + mpB 
karaokeaj versioj de II 
titoloj + Muzikvideo 


Post la eksperimento elektro- 
nika de "Lingvo Intermonda" kaj 
potenca rokmuziko de "Rebela 
Sono" PatrikAustin kaj lia Dolcha- 
mar revenas per "Trajn' Nenien", la 
tria albumo de la finna grupo. 

Patrik, kaj novaj muzikistoj: La 
fratoj Andrei (klavaroj) kaj Sebas- 
tian Dumitrescu (basgitaro) kaj 
Hannu Linkola (drumo), prezentas 
la muzikgrupon Dolchamaren nova 
stilo. "Trajn' nenien" havas gran- 
dan influon de regeo kaj iom da 
latineca kaj eksperimenta muziko. 
Tamen la albumo ne aspektas tute 
fremda. Gi ankoraŭ havas ecojn de 
"Rebela Sono", eĉ se nun ili precipe 
sonas multe pli "malribele". 

La grupo intence kuris en 
kontraŭdirekton de la roka stilo 
de la antaŭa albumo. La rezulto 
estas kontentiga, tamen mi perso- 
ne opinias ke iom pli da roka gitaro 
ne malbonos ĉar la albumo foje 
aspektas iom "malvarma". Tekste 
ĝi same ne tiom viglas kaj malofte 
allogas la atenton. Ili aspektas 
iom simplecaj kaj eĉ timidaj, se vi 


komparas kun tekstoj kiel tiu de 
"Ĉu vi pretas? I". 

La albumo malvarme 
komenciĝas per "Trajn' Nenien", 
kiu per eksperimenta ritmo mal- 
fermas la albumon. La dua peco 
"2-ope 8-aze" tamen estas la 
plej sukcesa kanto de tiu nova 
stilo de Dolchamar - ĝia refreno 
algluiĝas al via cerbo! Sekvas 
iom rokeca "M.T.R" kaj "River"', 
trankvila kanzono kun bela me- 
lodio. Sekvas "Klavoj", laŭ mi 
la nura granda peko - ĝi estas 
sensala instrumenta muziko. En 
Brazilo estas esprimo por tiaj 
kanzonoj: "Lifta muzikaĵo". T.e. 
muzikaĵo taŭga por disaŭdigo 
ene de liftoj. 

Feliĉe la latineca "Ni festis unu 
nokton" reportas gajan animon 
al la albumo, kiu estas iom inter- 
rompata per "Eksperimento mu- 
zika", kiu sonas iomete kiel Dol- 
chamar en "Rebela Sono". Venas 
la plej danciga kaj rapida peco, la 
punk-skaeca "La pordisto". Ankaŭ 
"Ho Abio" latinecas, kaj verŝajne 


la sola, kiu enhavas iomete da 
socikritiko kiam ĝi parolas pri la 
merkatado de la "monda bazaro". 
Siaflanke "-lf-" estas la sola kun 
elektronika bato. 

Gia metafora refreno diras: 
"Tion mi vin soifis; sola rifis; 
malsiginifis; Kion vi min edifis, 
alte klifis, min modifis". 

"Des pli" estas iom malĝojeca 
adiaŭa kanto, kiu ritme similas al 
la Usona kampareca muziko. "La 
fariseo" fermas la albumon per 
pop-regea ritmo kaj iom interesa 
teksto, kvankam mallonga kiel 
ĉiuj ceteraj. 

La sonproduktado estas sim- 
pla, kun bonkvalita registrado, 
sed iom pli da atento al la teks- 
tolibreto bonvenus. La albumo 
certe plaĉos al multaj, ĝi estas la 
plej popa kaj trankvila de Dolcha- 
mar, sed daŭre ĝi havas bonajn 
komponaĵojn kaj allogajn refre- 
nojn. Aŭskulteblas ke Dolchamar 
maturiĝis, ĝi prenis trajnon - ne 
nenien, sed mi sentas ke la kajo, 
al kiu ĝi alvenis nun, ne estas 
ankoraŭ ĝia lasta destino. 

Rogener Pavinski 

ni bone amuziĝis, kiam Eric vi- 
zitis Finnlandon pasintsomere. 
Sed anstataŭ videaĵoj mi planas 
koncentriĝi sur la teknikaĵoj kaj 
fari muzikon sola sed pli-malpli 
vive ĉeesta. 

Via antaŭa albumo “Rebela Sono" 
staris ĉe la plej bonaj diskoj en 
Esperanto. Kial la ensemblo de 
Rebela Sono disiĝis? 

Ne demandu! Estis grandaj kve- 
reloj tiutempe. La klavaristino volis 
kunigi min kun nia manaĝerino, 
kaj el tio rezultis katastrofo. Do 
temis pri inaj problemoj. Muzike 
mi tediĝis pri la metalroka stilo, en 
kiu la muzikistoj ludis. Kelkfoje oni 
devas nur agnoski, ke oni estas en 
malĝusta kompanio kaj serĉi ami- 
kojn aliloke. 

Dolchamar estas konata ankaŭ 
pro la lingvaj ludoj kaj eksperi- 
mentoj. Ekde kiam vi ŝatas fari 
tion? 

Verŝajne ekde mia infaneco. Sed 
mi vidas ankaŭ, ke Esperanta mu- 
ziko povas funkcii ambigue por 
homoj, kiuj ne parolas Esperanton, 
sed komprenas almenaŭ kelkajn 
vortojn. Fakte muzikisto, kiun mi 
konas, ĵus verkis kanton inspirite de 
nia peco "Ni festis unu nokton". Mi 
iom aŭskultis la tekston, kaj ĝi ĝuste 
parte similas al la mia, sed ankaŭ 
aldonas ion novan. 



Vi iam asertis ke vi preferas "skii 
kaj ludi glacihokeon semajnfine 
ol turnei en fumaj drinkejoj". 

Ĉu tio siginifas ke vi prefere 
tenas muzikon kiel hobion? 

Ĉu vi neniam havis la inten- 
con vivteni vin per muziko? 

Ĉu mi ja diris tiel? Nu, mi 
estis profesia muzikisto iam 
en la 90-aj jaroj. Mi amis tur- 
nei kaj registri albumojn, sed 
malamis la reston: la radios- 
tacian politikon, kontraktojn, 
muzikgazetojn, la intermuzi- 
kistan hierarkion ktp. Krome 
mi sentis, ke mi ne plene povas 
esprimi min en rokbando. Mi volis 
fari mian propran aferon, sed devis 
tro kompromisi por vivteni min, kaj 
fine mi ne plu volis daŭrigi tiel. Nun 
mi povus provi denove. 

Kiel vi vidas la kreskon de la retaj 
medioj por distribui muzikon 
anstataŭ la fizikaj kodiskoj? 

Mi persone nuntempe aŭskultas 
muzikon ĉefe komputile. Antaŭe 
mi uzis iTunes, sed nun mi preferas 
Spotify. Nia muziko estas en ambaŭ 
medioj, sed mi ne jam trovis alian 
Esperantomuzikon tie. Mi kredas, ke 
la estonteco de esperantomuziko es- 
tos en la sama formato, kiel alia mu- 
ziko. Kompaktdiskoj estas ankoraŭ 
bezonataj, sed muzikaŭskultado 
jam signifaparte estas en interretaj 
servoj. 

Ĉu vi ankoraŭ tak- 
sas vin "juna idea- 
listo"? 

Vi havas malfacila- 
jn demandojn! Kiam 
mi skribis la tekston 
"Junaj idealistoj", ĝi 
ja temis pri mi, eĉ se 
iom ironie. Nuntem- 
pe mi ne plu vidas, ke 
indas esti idealisto. 
Nu, ŝajnas al mi, ke 
mi antaŭe pensis tro 
multe kiel la filozofo 
Immanuel Kant: Oni 
devas vivi ĝuste, kaj 
kio estas ĝusta por 
ĉiuj, estas ĝusta por la 
individuo. Nuntempe 
mi vidas, ke mi estas 
tro diferenca kom- 
pare al "la pliparto", 
ke mi tamen devus 
sekvi miajn proprajn 


Estas la finnlingva rokgrupo, en kiu 
anis Austin de 1991 ĝis 1997, kiam li 
translokiĝis al Londono, kie li fondis la 
Dolcxamar-projekton 

regulojn. Krome mi ne plu kredas, ke 
eblas ŝanĝi la mondon per muziko. 
Povas okazi, ke mi iel faras mian 
parton, kaj feliĉe estas multaj aliaj, 
kiuj sukcesas fari pli ol mi. 

Via eksa membro Leena Peisa 
nun ludas en la Finna rok-grupo 
Lordi sub la kromnomo Awa. Ĉu 
vi ceteraj ŝatas la ŝtonrokon de 
Lordi? (Demando de nia leganto 
@FechjoCesarano per Twitter) 

Neniu el ni aŭskultas Lordi. La 
aspekto de la bando superbas, sed 
la muziko estas iom laciga. En Finn- 
lando Lordi iĝis popularega inter 
3-9-jaraj knabetoj. Poste oni kritikis, 
ke ĝia spektaklo estas tro timiga por 
infanoj, kaj aliaj muzikistoj formis 
porinfanajn metalbandojn kun 
dinosaŭraj kostumoj. Mi memoras, 
ke mi tre entuziasmis, kiam Lordi fa- 
ris sian unuan muzikvideon "Would 
You Love a Monsterman?" kaj eĉ 
montris ĝin al Leena, kiu abomenis 
ĝin! Estas bone, ke niaj amikoj, la 
knabinbando Clamour, rekomendis 
ŝin por la bando. Tamen temas pri 
peza laboro. La maskoj kaj kostumoj 
estas malkomfortaj kaj ekstreme 
ŝvitigaj, kaj mi imagas, ke ne plaĉas 
aŭskulti la kriadon de Sinjoro Lordi 
ĉiuvespere. Tamen, ĉion por distro! 

Kion homoj atendu el Dolchamar 
estonte? 

Espereble venos la koncertoj. Mi 
havas multajn ideojn, kiel realigi 
la spektaklon. Sed ĝuste nun mi 
bezonas paŭzon sen Dolchamar. 

Kiam venas la inspiro, venas ankaŭ 
la muziko.H 

Esperanto kaj solidareco 
kuniĝis en Tanzanio 


Luc Gouverneur - Francio 



En 2007 kaj 2008, Tanzania 
esperantisto Mramba Simba vojaĝis 
tra Eŭropo por peti helpon, cele al 
plibonigo de la vivkondiĉoj de la 
vilaĝanoj de Salama, kies urbestro 
li estas. Tiu regiono de Tanzanio, ne 
for de la lago Viktorio, estas unu el 
la plej malriĉaj de la lando. Ĉar la 
Esperanto-klubo de Nanto (Fran- 
cio) invitis lin okaze de lia restado 
en Bretonio, Christiane Lamy kaj 
Maurice Foucher gastigis lin hejme, 
kaj interparolis kun li detale pri la 
situacio de la vilaĝanoj de Salama. 



Anoj de la Tanzania asocio Mazingira antaŭ sia sidejo 


C hristiane kaj Maurice, es- 
tiel anoj de la franca asocio 
«Elektristoj Sen Limoj», kiu 
intervenas en disvolviĝantaj landoj, 
proponis sian helpon al Mramba. 
Kun Mramba, ili antaŭvidis du 
projektojn: Unue, elektrigadon de 
lernejoj, dispensarioj, kaj loĝejoj de 
instruistoj kaj kuracistoj, helpe de 


«Elektristoj Sen Limoj». Due,de 
ili mem, kreadon de radio-stacio. 

Lasu ilin rakonti siajn 
travivaĵojn. 

«En Oktobro 2009, post du jaroj da 
preparado kaj planado, ni fine forflu- 
gis al Tanzanio, kunportante 115 
kg da diversaj radio-materialoj, t.e. 
miksilo, anteno, aŭskultilo k.s. Ĉe la 
eliro de la flughaveno 
de Daresalamo, Mram- 
ba Simba jam atendis 
nin. Ni ĝojis revidi unu 
la alian, ĉi-foje en lia 
lando. Akompanataj 
de li, dum la dudek 
horoj bezonataj por 
la perbusa transirado 
de Daresalamo ĝis Sa- 
lama, ni finfine atingis 
lian hejmon. Liaj fami- 
lianoj iomete timiple- 
ne akceptis nin, sed 
post interkonatiĝo, ni 
baldaŭ familiariĝis. 

Kiel antaŭvidite, en 
la unua parto de nia 
restado, la unuajn du 


semajnojn, ni vizitis la lernejojn, 
dispensariojn kaj loĝejojn de la 7 
Salamaj vilaĝoj, kunvenis kun la 
loĝantoj por scikoni iliajn ĉefajn 
bezonojn (akvo, elektro), renkontis 
la plej malriĉajn kaj orfajn infanojn, 
vizitis putojn, arbidejojn ktp. Ni vizi- 
tis ankaŭ lokajn entreprenistojn por 
pritrakti prezproponojn, cele al la 
elektro-projekto. La distriktestrino 
kaj ŝiaj subuloj, tre interesataj pri la 
projektoj, proponis sian helpon, tio 
estas senpagaj transportadoj de la 
bezonotaj varoj. 

La radio-stacion «Radio Mazingi- 
ra», kies domo estis ne finkonstruita, 
ni kreis en la dua parto de nia resta- 
do. Helpe de la vilaĝanoj, ni muntis 
kaj starigis la antenon (12 metrojn 
alta). Tiu radio, krom aŭskultado 
de muziko, utilos precipe por solvi 
parte problemojn de klerigado, 
estigi kursojn de Esperanto, disvas- 
tigi informojn koncerne la asocian 
vivon de la vilaĝanoj. Plie, ĝi ebligos 
diskonigi konsilojn kaj rimedojn 
por antaŭgardi kontraŭ malsanoj, 
precipe aidoso. 



Repago de mikrokredito de virinoj 

Konstruata radio-domo 


Radio Mazingira ekfunkcias 


Cele al fininstalado de la radio- 
materialoj, viroj prunteprenis servo- 
prete kaj diligente tablon kaj seĝojn 
el najbara lernejo. Post pluraj elsen- 
doprovoj, la radio fine ekfunkciis. De 
malproksime, homoj telefonis tuj de 
30 kilometroj por anonci sukcesan 
ricevadon. Kia ĝojo! Radio Mazingira 
naskiĝis! 

Monato jam pasis, kaj alvenis 
tempo por foriri. Ĉagrene ni adiaŭis 
la anojn de Mazingira. Ĝis revido al 
Njeje, la ĉiam ridetema kontisto. Ĝis 
revido al Elizabeta, la sekretariino, 
al James, la putzorganto... 

La tri edzinoj de Mramba, Stela, 
Kadogo kaj Elizabeta kaj iliaj gefi- 
loj malĝoje kaj mute rigardis nin 
enaŭtigi niajn valizojn. Precipe 
Semakweri, filo de Mramba, kun 
kiu ni reciproke kaj konfidence 
rilatiĝis dum nia restado. Mramba 
akompanis nin en Mwanza, ĉe la lago 
Viktorio, kie troviĝas la flughaveno. 
Surloke, ni konatiĝis kun esperan- 
tista amiko de Mramba, Davido, kaj 
ambaŭ ĉiĉeronis nin plaĉivole ĉien 
en la urbo, antaŭ nia forflugo. Dum 


la flugado hejmen, ni primemoris 
tiujn afablajn, bonhumorajn kaj 
gastigemajn homojn, kiuj strebas 
ĉiutage kaj kuraĝe al plibonigo de 
siaj vivkondiĉoj. Tiam denove ni 
sentis korpezon.» 



Unu €l putoj fosita mem de la 
vilaĝanoj de Salama. 


Decembron 2010: Revenintaj 
en Francio jam de jaro, Christiane 
kaj Maurice strebas al realigo de la 
projekto, kies sukceso dependas de 
la monsubtenoj, kiujn ili kolektos. 
Post surloka studado kaj surdosiera 
pripensado, la efektivota elektri- 
gado de publikaj konstruaĵoj estus 



Unu el la kunvenoj kun la vilaĝanoj 


parte pere de konekto al la ŝtata 
elektra reto, kaj plejparte pere de 
sunpaneloj. La tuta projekto kos- 
tos 50 000 eŭrojn proksimume. 
Poste la vilaĝanoj havus eblon 
akiri sunelektran sistemon, dank' al 
mikro-kredito estiguta de la asocio 
Mazingira. 

Christiane kaj Maurice, iom post 
sia reveno, profitis sendon de konte- 
nero al Tanzanio fare de RFI (Radio 
Francio Internacia), por kunsendi 
al Mazingira komputilojn, tablojn, 
biciklojn, vestaĵojn k.s. ■ 


Surloke, en Salama, Christiane 
kaj Maurice renkontis multajn 
infanojn. 

Malfeliĉe, kelkaj estas 
handikapitaj, kaj bezonas pli- 
malpli gravan operacion. 

Mazingira petis ke ili kolektu 
monon tiucele. 

Tial ili mem realigis surdiskan 
bildaron, kiu prezentas, Esperante 
aŭ france, iliajn vojaĝon kaj 
agadojn. 

Tiu K-disko aĉeteblas por 20 
eŭroj aŭ 25 dolaroj minimume 
ĉe: Maurice.foucher(a)cegetel.net 
sendkosto inkluzivita. 

La tutan monon (mondonacojn 
kaj aĉetojn) ili transdonos al 
Mazingira portiuj infanoj. 

La necesa risko 


La redakcio 


E lektra energio estas nepraĵo 
en moderna urba vivo. Estas 
ne multaj aferoj, kiujn eblas 
konkretigi sen uzo de elektro. Tamen 
nur ĉe elektropaneo, kiam ni eniras 
malluman ĉambron kaj instinkte tuŝas 
la senutilan lumŝaltilon, ni rimarkas 
kiom grava ĝi estas en nia ĉiutaga 
vivo. Eble moderna infano kredas ke, 
samkiel la lakto, kiun ĝi trinkas, venas 
el skatolo kaj ne de iu bovino (kiun ĝi 
neniam reale vidis), la elektro venas el 
la elektringoj sur la muroj de ĝia domo. 
Kompreneble, ĝi kreskos kaj eventuale 
atentos ke, por ke restu ŝalteblaj ĉiuj 
aparatoj kaj lampoj, kiujn ni ĉiuj havas 
hejme, devas ekzisti iu energifonto. 

Nuklea (aŭ atomkerna) energio es- 
tas tre alloga fonto de elektra energio 
por multaj landoj de la mondo, tiel ĝi 
nuntempe troviĝas en plejmulto de la 
ĉefe disvolvitaj kaj industriaj landoj. 
ĉi estas produktata per uzo de ra- 
dioaktivaj materialoj, kiuj tra nuklea 
reakcio produktas varmon. La nukleaj 
centraloj uzas tiun varmon por krei 
akvo-vaporon, kiu uzatas por turni 
turbinojn kaj produktas elektron. 
Nuklea energio fariĝis uzebla por la 

IO NUMGRO 242 (£011:2) 


ĝenerala popolo de 1956, kiam unu- 
afoje centralo "Calder Hall" en Britio 
produktis elektron el ĝi je komerca 
skalo. En 2009 fukciadis 210 nukleaj 


centraloj en 31 landoj kun 436 re- 
aktoroj produktanta la energion de 
372 GW. Ili ĉiuj produktas 15% de la 
monda elektra energio. Usono pro- 

IO unuaj landoj kun plejmulte da 
nukleaj reaktoroj 



Nia elspezemo 
propulsas nuklean 
energion 

ETSUO MlYOSHI - JAPANIO 


duktas plejmulton da nuklea energio, 
kiu tamen liveras nur 19% de la elektro, 
kiun la lando konsumas, dum Francio 
produktas la plej grandan procentaĵon 
de sia elektro per nukleaj reaktoroj - 
80% (en 2006). Nur Usono, Francio kaj 
Japanio kune, produktas pli ol duonon 
(56%) de la tutmonda nuklea elektra 
energio. 

Unu el la ĉefaj argumentoj de ĝiaj 
defendantoj estas ke ĝi estas pli pura 
energifonto ol naftaj aŭ karbaj cen- 
traloj, ke ĝi ne uzas fosilian brulaĵon, 
kaj tiel ne poluas la medion per forcej- 
efikaj gasoj. Tamen ĝiaj kontraŭantoj 
kritikas la atomcentraloj pro la fakto, 
ke ili postlasas atoman rubaĵon, kiun 
necesas gardi en sekuraj kondiĉoj dum 
jarcentoj aŭ eĉ pli longe. Aldone, temas 
pri danĝera teknologio, kaj la demandoj 
kaj duboj pri ĝia sekureco ĉiam svar- 
mas, precipe post akcidentoj, kiel la plej 
freŝdata en Fukiŝima 1, kiu same kiel 
Ĉernobilo estis klasita sur nivelo 7, t.e. 
la plej alta nivelo laŭ la internacia skalo 
por nukleaj eventoj. 

Eĉ nun, Fukuŝima problemo ankoraŭ 
ne finiĝis. Nuntempe, pro la etendiĝo de 
la radioaktiveco, 80 mil homoj estis de- 
vigitaj forlasi siajn hejmojn. Fiŝkaptado 
kaj terkulturado estis endanĝerigitaj 
kaj la landa registaro jam decidis fermi 
unu el siaj plej danĝer-potencialaj cen- 
traloj kaj revizios la porestontecajn pla- 
nojn pri tia energifonto. Nuklea energio 
povas esti efika kaj moderna maneiro 
ekhavi energion, sed ĉu la riskoj kom- 
pensas la avantaĝojn? Ĉu entute eblus 
por moderna homo en ĉiuj lokoj de la 
mondo vivi sendepende de ĝi? Verŝajne 
ne, pro tio ĝi estas necesa risko, al kiu 
ni devas simple alkutimiĝi. 


L aŭ la leĝo de entropio de 
Jeremy Rifkin, uzi atomener- 
gion estas kiel tranĉi tofuon 
elektrosegile. Nur 100-jare vivanta 
homo ne traktu aĵon, kiu kelkmiljare 
radioaktivas. Li asertis: ni konstruu 
spiritan civilizon, kiu, eĉ se ma- 
labunda, estos pli riĉa; 
alie la homaro ne povus 
pluvivi. 

Tervarmiĝo mina- 
cas per subakvigo de 
domoj kaj kampoj kaj 
Rifkin kaj aliaj scien- 
cistoj gvidas nin. Ni 
stulte ankoraŭ celas 
nur ekonomian pros- 
peron, pensas nur pri 
la sekvaj 5 jaroj kaj fermas la okulojn 
pri la nepre venontaj 50 jaroj. Ĉu 
modernuloj estas saĝaj? Se ni ne 
ŝanĝas la pensmanieron kaj la agojn, 
la mondo nenovigeblos. 

Multaj homoj eraras kredante, ke 
ili per si mem naskiĝas kaj vivas. 
Homoj ne povas stari eĉ 1 metron 
super la tersurfaco, ne povas vivi sen 
manĝi 100 tagojn, nek sen oksigeno 
10 minutojn, neksen la suno kaj luno 
10 tagojn. Do, ne nepre fieru pri gran- 
dega providenco de la naturo. 

Kunfondinto de Oomoto, Hidema- 
ru Deguchi, verkis: La homoj ĉiam 
ankoraŭ spitas la volon de Dio kaj 
daŭrigas sian vojon kontraŭ la gran- 
da naturo de Dia ordo. Se la homaro 


sin lasos en sama stato, evidente ĝi 
baldaŭ enfalos en abismon de abso- 
luta seneliro kaj nepre pereos. 

La akvospruĉado al la detruita 
atomcentralo daŭris kelkajn sema- 
jnojn. Mi elkore miras, ke kelkcent 
volontulaj kamikazoj laboradas prok- 
sime de la reaktoroj. 
Ili estas plenaĝuloj 
kaj kun infanoj 
plenkreskaj. Post 
kiam mi enlitiĝis, 
miaj manoj premiĝis 
kaj larmegoj ekflu- 
adis. Mi ne ŝaltas 
lampon dum sunbrilo 
kaj malŝaltas elektron 
laŭeble. Mi vekiĝis pri 
nia aroganteco al la 
naturo, ĉar nur iom malhela, labora ra- 
pideco kaj kvalito tute ne reduktiĝis. La 
registaro petis nur al tokianoj redukti 
25%e la elektrouzon. Nia 4-milione 
loĝata insulo provizas per 40% da 
atomelektro. Do, ankoraŭ ne sufiĉas 
la ŝparoj. Kiel agi? 

Post la cunamo la situacio boniĝas 
kaj nun estas pli sekura ol antaŭe. La 
Ambasado sendis jodan pilolon al 
mia nederlanda sekretario por pro- 
tekto kontraŭ radiado kaj geamikoj 
sendis al li manĝaĵojn ĉar ili pensis, 
ke nenio troveblas. Ŝajnelaamasko- 
munikiloj eksterlande tro katastrofe 
prezentas la situacion kiel se ĉe ni 
mankus ĉio por vivi, kaj ne estas tiel... 
almenaŭ por la plejmulto el ni. H 

IL Mi estas unu el la 
<Jj probable malmultaj 
esperantistoj kiuj iam 
laboris en la kerno de 
kelkaj atomcentraloj, kaj do 
eble interesos iujn la opinio de 
homo kiu havas rektan sperton 
pri tiu ŝajne mistera mondo, 
ĉar dum multe da tempo mi 
okupiĝis ĝuste pri radipro- 
tektado en nuklecentraloj, 
kvankam jam de antaŭ pluraj 
jaroj mia laborsorto kondukis 
minfor el tiu kampo. 


Riskoj kaj timoj 

Nuklea energio estas danĝera. Se 
iu iam diris al vi la malon, tiu sim- 
pligis aŭ mensogis. Jen kial ekzistas 
departementoj de radiprotektado kaj 
de nuklea sekureco en ĉiuj instalaĵoj 
uzantaj tian energifonton. Jen kial 
ekzistas sinsekvaj sistemoj por haltigi 
la disipadon de varmo kaj sinsekvaj 
barieroj por enteni la radiaktivan ma- 
terialon. Ne ekzistas nula risko: tion 
akceptas ĉiuj homoj tuj ekde kiam ili 
eklaboras entiaj instalaĵoj. Simple, oni 
devas pesi avantaĝojn kaj danĝerojn, 
minimumigi tiujn ĉi ĝis plej eble, kaj 
kompari kun aliaj similaj alternativaj 
por decidi kiuj riskoj estas akcepteblaj 
kaj kiujn oni ne elportu. 

La vidpunkto de eksteruloj malofte 
estas tia. Por ili radiado estas nova 
teĥnologio, ŝajne nenatura (kvankam 
tio ne estas vere tiel), kiun oni utiligas 
en apartaj kompleksaj instalaĵoj, for de 
ĉies rigardoj. Krome, ĝi estas nevidebla 
kaj ne rekte sensebla, por kies informoj 
oni devas fidi registajn instancojn aŭ 
grandajn entreprenojn. Kaj la unua 
kono kiun plejmulto de la homaro 
havis pri ĝi, estis terura milita heka- 
tombo. Do, ĉiuj ingrediencoj troviĝas 
tie por ke naskiĝu timo kaj malfido. 

Mi do bone komprenas multajn 


riskoj kaj timoj 


Tono del BARRIO - Hispanio 

reagojn de homoj tutmonde pri la 
nunaj okazaĵoj en Japanio: la atento 
fokusiĝadas grandparte, almenaŭ en 
la Okcidenta Eŭropo, sur la riskoj de 
la nuklecentralo, tre ofte notinde pli 
ol pri la sekvoj rektaj de la tertremo 
kaj la cunamo. Certe tio okazas en la 
amaskomunikiloj, kvankam en tio ĉi 
probable rolas la drameca karaktero 
de la novaĵoj, kun konstanta malvol- 
vado de la okazaĵoj, neantaŭvidebla 
rezulto, partopreno de herooj, ebla 
identigebleco de malbonuloj... 

Mi konfesu ke min multe ĝenas tiu 
fokusigo sur la nukleinstalaĵo, kaj 
la preskaŭa forgeso aŭ neglekto de 
aliaj konsekvencoj. Kiam ekzistas pli 
ol dek mil mortintoj, kiam ankoraŭ 
restas pluraj miloj malaperintaj, kiam 
dekmiloj perdis preskaŭ ĉion kaj su- 
pervivas en danĝeraj aŭ malkomfortaj 
cirkonstancoj, estas maldece ke ĉies 
atento aperu centrita en unu loko eĉ se 
drameca. Brulis rafinejo, inundiĝis fa- 
brikoj, eĉ ĥemiaj, disverŝiĝis la enhavo 
de benzinejoj aŭ petrolujoj, kaj tamen 
pri ties ĉi sansekvoj neniu ekster Japa- 
nio montras sin alarmita. 

Fenomeno pli normala ol 
oni supozas 

La ekspliko, kiel antaŭe dirite, estas 
klara: nuklecentralo aspektas por plej- 
multo kiel tute aparta risko, dum por mi 
ĝi ja estas risko, sed tute komparebla al 
aliaj ne tiom sekvataj. Nur unu ekzemplo 
kiu kaptis mian atenton: en multege da 
periodaĵoj diversloke en la mondo aperis 
fotoj de homoj blanke vestitaj, mezu- 
rantaj radiaktivecon, eĉ al infanoj, kaj 
mi konstatis ke tio impresis kaj timigis 
multajn. Por mi tamen tio estas absolute 
normala. Mi mem estis tiel vestita, kaj 
por mi tiu blanka supertuto estas tute 
simila al la blua de meĥanikisto kaj pli 
logike uzinda ol la kravato kiun mi foje 
uzas nun. Mi memoras ke tiun veston mi 
montris al mia panjo kun ec ioma fiero, 
neniel timigite aŭ honte. 

Aliflanke, joniga radiado estas nevi- 
debla kaj nesensebla. Sed samtempe 
ĝi estas tre facile mezurebla, per iloj 


ne aparte komplikaj, kaj tre sensivaj. 
Kaj ni memoru ke la naturo estas 
radiaktiva: ĉio ĉirkaŭ ni, la aero, la 
grundo, la akvo posedas radiaktive- 
con. Kiam ni mezuras radiaktivecon, 
ni povas detekti eĉ plej malgrandajn 
kvantojn, kaj tre ofte la problemo 
estas kontroli ĉu temas pri signifa 
aldono super la normalaj niveloj. Eĉ 
se la respondo estas pozitiva, preskaŭ 
ĉiam la nivelo estas sensignifa, t.e. ĝi 
troviĝas ene de la normala fluktuado 
kiu okazas en la terkrusto, kaj ke la 
sansekvoj estas tre malaltaj. Do, jen 
kial tiom oftas miskomprenoj en la 
raportoj pri ĉeesto de radiaktiveco: vi 
povas legi la ĵurnaltitolon "detektita 
radiaktiveco!" kaj sciencan raporton 
"ne ekzistas risko de radiado!", kaj ili 
povas esti samtempe veraj. Ne mirinde 
ke nespertuloj sentas konfuzon, kaj 
timas kaŝecon kaj konspiron. Ja okazas 
ke aŭtoritatoj aŭ entreprenoj kaŝas in- 
formojn, foje malbonvole, sed plej ofte 
la kialo estas ke oni ne raportas tion 
kion oni konsideras malgrava. 

Politika dilemo 

Kiel do homoj kiel mi aliras la dile- 
mon de la nuklea energio? Tre sim- 
ple: kiel ĉiujn aliajn fenomenojn kiuj 
enhavas bonaĵojn kaj riskojn. Pesante 
la avantaĝojn kaj malavantaĝojn, kaj 
komparante kun alternativoj. Ĉar ne 
temas pri speciala fenomeno, ni traktu 
ĝin kiel ni traktas la aliajn formojn de 
teĥnologio. 

Unue, jen ekzemplo el la neenergia 
sektoro: oni povas uzi radiadon por 
detekti kanceron, ekzemple maman. La 
dilemo tie estas tre simpla: oni organi- 
zas regulajn kontrolojn per iksoradia- 
do, en la kazoj kaj aĝoj en kiu la risko 
krei kanceron estas pli malgranda ol 
la ŝanco detekti tiun jam ekzistantan 
(evidente, mi simpligas pli kompli- 
kan decidproceduron). Same devas 
okazi ĉe la decido uzi raditerapion aŭ 
ĥemiterapion aŭ ĥirurgian proceduron 
en la kuracado de kancera malsano, ĉar 
ĉi-kaze la radiaktiveco estas simpla ero 
de la ekvacio. 

Pri utiligado en la produktado de 
energio la decidprocezo devus esti 
la sama, eĉ se kun pli da eroj en la 
ekvacio. Oni pesu racie avantaĝojn 
kaj malbonaĵojn, kaj la respektivajn 
riskojn de ĉiuj energifontoj. Kaj tie 
ĉi mi devas substreki evidentaĵon: 
elektra nukleenergio ja havas riskojn 
kaj malavantaĝojn. Do, se iam iu diras 
al vi ke temas pri teĥnika decido, kiun 
oni lasu al spertuloj, aŭ ke temas pri 
io tute pura kaj sekura, tute ne kredu 
tion. Sed same, ĝi ne estas la diablo, 
kiun oni foje aŭskultas, kaj kiun oni 
devas kondamni dekomence. 

La decido estas politika. Politika en 
la plej nobla senco, ne en tiu partia, 
kiun oni ofte renkontas en la debato. 
Politika, ĉar la elekto dependas de 
la preferoj kiujn homoj havas en 
sia socia interago. Iuj homoj tute ne 
volas sperti riskojn, kaj preferas pli 
trankvilan vivon, eĉ se pli malriĉan. 
Aliaj preferas sekurecon en la ricevo 
de elektro, sen dependado de aliaj 
faktoroj. Iuj volas pagi kiom eble 
malplej, aliaj ne hezitas pagi pli se tio 
havas aliajn kompensojn. Iuj timas 
komplikajn instalaĵojn kaj grandajn 
firmaojn, aliaj sentas sin pli protekta- 
taj de ili. A1 iu ne plaĉas dependi de 
teĥnologio dominata de iuj super- 
potencoj, aliaj preferas ne dependi 
de krudmaterialoj eltirataj en landoj 
kiujn ili ne fidas. Por mi mem la afero 
de la reziduoj tre gravas, dum por 
aliaj tio estas sekundara. 

Mi do ne volas fari pornuklean 
pledon. Mi mem ne havas klaran opi- 
nion, kaj ne scias kion mi voĉdonus 
en eventuala referendumo pri nuklea 
energio en mia lando. Mi nur volas 
insisti pri tiu neceso bone pesi la 
alternativojn. La afero ne estas sim- 
pla, kaj certe ne helpas tiu tipa partia 
divido pornuklea = deks- 
trema / kontraŭnuklea 
= maldekstrula, kiu 
almenaŭ mialande 
plagas kaj distordas 
la debaton. Ne devus 
mirigi ke troviĝas eko- 
logiistoj kiuj ne prin- 
cipe kontraŭas tiun 
energifonton, kiam 
oni komparas ĝin kun 
aliaj alternativoj. 


Sed mi komprenas ke timo al ka- 
tastrofo ne estas neglektinda pesilo. 
Kiel dirus Zamenhof, timo havas 
grandajn okulojn. Sed ĝi estas mal- 
bona konsilisto, kaj bedaŭrinde la 
mastrumado de risko en nuntempa 
socio —en kiu la atento al novaĵoj 
tiom ofte pritraktiĝas sen atento al 
kunteksto, kaj kie politikistoj kaj 
decidantoj tiom timas erari eĉ pri 
neglektindaj aferoj— tre malfacilas 
kaj fuŝemas. 

Persona noto 

Mi devenas el karbominista fami- 
lio. Miaj avoj, onkloj, kuzoj, paĉjo, 
miaj du fratoj, pluraj miaj amikoj 
de infanaĝo, ĉiuj estis ministoj. Por 
mia ĉirkaŭaĵo, la danĝero fariĝis io 
ĉiutaga, sed ĝi ne estis la ĉefa barie- 
ro por decido, kvankam evidente oni 
multe batalis por ĝin minimumigi. 
Kiam miaj fratoj eklaboris en la 
mino, miaj gepatroj ne kontentis, 
sed akceptis la riskon kiel parton 
de la viva ekvacio. 

Kiam mi estis laboranta en la 
nuklea sektoro, ekfermiĝadis la 
minoj de mia regiono, unu post la 
alia. Miaj fratoj estis trafitaj de tiu 
cirkonstanco, kaj mi helpis en ilia 
dungiĝo en mia tiama firmao kaj 
sektoro. Mi neniel havis problemojn 
akcepti la nuklean riskon, kaj fakte 
konsideris kaj plu konsideras ke ilia 
nova risko estis videble pli malgran- 
da ol la antaŭa, eble nur kompensata 
pro pli alta danĝero pro pli ofta 
transporto. 

Unu el la fratoj konservas por- 
tempan ligitecon kun la sektoro, sed 
moviĝis aliloken. La alia plu laboras 
en radiprotektado en nuklea centra- 
lo ĝemela al tiu de Fukuŝimo. Fakte, 
se io simila okazus en centralo kie 

La aŭtoro kiam laboris ene de 

nuklea centralo 

mia frato laboras, li sendube estus 
unu el la laborantoj proksimaj al la 
koro de la problemo. Mi do sentas 
la tragedion tie kiel propran, kaj 
mi scias ke laborantoj en atomcen- 
traloj havas sentojn tre vivajn, eĉ 
se supraĵaj taksoj povas vidigi ion 
malsaman. 

Kaj mi ne dubas ke li agus kiel tiuj 
herooj. Simple ĉar estas lia devo kaj 
lia respondeco. 

Permesu ke mi finu per aludo al 
la heroaj laborantoj de la instalaĵo 
de Fukuŝimo. Mi tre ofte legas en 
hispanaj kaj alilingvaj ĵurnaloj ke la 
konduto de la laborantoj en la japa- 
nia centralo ŝuldiĝas al iuj reguloj 
de devo en la japanio agadmaniero, 
kaj iuj eĉ parolis pri la honorkodo de 
samurajoj, kaj pri similaj ŝablonaĵoj. 
Ne estas tiel: mi certas ke ĉiuj labo- 
rantoj en ĉiuj landoj de la mondo 
agus same. Mia frato kaj ĉiuj liaj 
kolegoj. Simple ĉar estas lia devo kaj 
lia respondeco. Same kiel ministoj 
ne hezitas riski sian vivon kiam 
iliaj kolegoj estas enterigkaptataj, 
aŭ fajrestingistoj penetras domon 
brulantan, tiuj profesiuloj faras kion 
ili sentas kiel sian devon. 

Ili estas herooj, nedubeble. Sed 
estas signo de la tempo ke fari sian 
laboron estas konsiderata heroeco. 
Eble ĉar en tiu ĉi socio de konsuma- 
do oni forgesis ke laboro estas 
la ĉefa fonto de digno. 
Mia frato estus tre fiera 
kontribui al la estingo 
de problemo, mi estus 
tre fiera je li. Kaj mi 
konsiderus tion plej 
normala faceto de la 
homa vivo kaj de la 
riskoj kiujn ĉiuj ni 
devas iam alfronti. 



Artikolo en sia originala formo publikigita unuafoje en la blogo de la aŭtoro: http://www.delbarrio.eu/blo/2011/03/timo-sento/ 

Nuklea enepgio 

La plej bona opcio 


Rafael H. ZERBETTO - Brazilo 




Poluo kaj estingorisko de nafto, 
tergaso kaj karbo igas la elektro- 
produktadon unu interla plejgra- 
vaj defioj por la homaro dum ĉi tiu 
jarcento. Ĉu nuklea energio povas 
helpi nin solvi la problemon? 


E kde kiam atombomboj de- 
truis la urbojn Hiroŝima kaj 
Nagasaki en Japanio, pluraj 
homoj asocias nuklean energion kun 
detruo kaj morto, malgraŭ tio ke, 
preskaŭ ĉiam, ĝi estas uzata nur por 
la bono, en medicino, agrikulturo, 
industriaj procedoj, elektropro- 
duktado ktp. 

Ĉiuj estaĵoj estas ĉiam en kontakto 
kun radioaktiveroj pro tio ke ili natu- 
re troviĝas en la sablo, sub la tero kaj 
eĉ en nia manĝaĵo. Ekzemple, iom 
de la karbono en niaj korpoj estas 
la izotopo karbono-14, kiu estas 
radioaktiva kaj eniras la korpon per 
la manĝaĵo. Per la detektado de tiu 
izotopo oni povas datumi fosiliojn. 

Estas interese rimarki ke betono 
estas farita el sablo, kie troviĝas eroj 
de torio, radioaktiva izotopo, kiu 
povas, post iom da tempo, diseriĝi 
en gason radono (radioaktiva) kaj 

Premakvaj centraloj (PWR) 




disĵetiĝi tra la aero. Nun, imagu ke 
tiu gaso povas akumuliĝi ene de la 
metroa tunelo, kie betono abundas 
kaj aero malbone cirkulas! Eĉ tiel, 
vi ricevas malpli da disradiado en 
metroo ol flugante per aviadilo. 
Finfine, en hospitaloj oni trinkas 
radioaktivajn substancojn uzatajn 
kiel kontrastiloj por kelkaj ekzame- 
noj. Tio certe estus malpermesata se 
nuklea energio estus danĝera. 

Do, kial ne uzi atomcentralojn 
por produkti elektron? Estas miloj 
da esploroj kiuj pruvas ke ĝi estas 
sekura energiofonto. Krom tio, pro 
novaj teknologioj, atomcentraloj 
nuntempe estas multe pli sekuraj ol 
kelkajn jardekojn antaŭe: Sekurec- 
sistemoj kutime estas aŭtomataj kaj 
sendependaj, do, la kontrolistoj nur 



monitoras ĉu ĉio estas en ordo kaj, 
se iu problemo okazas, povas haltigi 
la reaktoron. 

Inter la nuntempaj reaktoroj, 
la PWR-a (Reaktoro per Premata 
Akvo) estas la preferata. Tie estas 
3 malsamaj akvaj ĉirkaŭiroj: en la 
unua, ene de la reaktoro, akvo akiras 
energion el la fisio kaj varmiĝas. En 
la dua, ekster la reaktoro, akvo estas 
varmigata de la unua ĉirkaŭiro kaj 
vaporiĝas, movante la turbinojn. La 
tria funkcias kiel malvarmigilo, per 
kiu oni kontrolas la temperaturon 
de la sistemo. Pro la granda kvanto 
de akvo en la ĉirkaŭiroj, se ĉiuj 
sistemoj malfunkcias, la reaktoro 
nature malvarmiĝos. La ekzisto de 
tri malsamaj ĉirkaŭiroj malebligas 
eliron de radioaktivaĵo, ĉar ne estas 
kontakto inter akvoj ekster kaj ma- 
lekster la reaktoro. 

La Fukuŝima atomcentralo, en 
Japanio, estas tipe BWR (Reaktoro 
per Boligata Akvo), kiu havas du 
ĉirkaŭirojn, unu en kiu la akvo 
fariĝas vaporo ene de la reaktoro, 
trapasas la turbinojn kaj tuj poste 
likviĝas en kondensilo, kaj alia por 
malvarmigi la unuan ĉirkaŭiron, 
Akvo de la unua ĉirkaŭiro reeniras 
la reaktoron pere de pumpiloj, kiuj 
bezonas elektron. Sen ĝi, la reaktoro 
varmiĝas pro kresko de la akva tem- 
peraturo kaj vaporeliro. 

Sed, kial uzi nuklean energion? Ĉu 
ekzistaj aliaj energiaj fontoj? Unue, 
oni devas konsideri ke multaj ener- 

giaj fontoj, kiel akvo, vento kaj suno, 
dependas de la naturo: kiel produkti 
elektron el sunlumo dum la nokto aŭ 
el vento kiam ĝi haltas? La homaro 
ĉiam bezonos vaporenergiajn cen- 
tralojn (atomaj, karbaj, gasaj aŭ naf- 
taj), almenaŭ kiel helpofonton, ĉar ili 
permesas al ni produkti elektron laŭ 
la neceso. En 2001, ekzemple, pro 
longdaŭra manko de pluvoj en Bra- 
zilo, kelkaj hidroelektraj centraloj 
malgajnis potencon. Aliflanke, por 
kompensi tion, atomaj, naftaj kaj 
gasaj centraloj ekfunkciis je la plej 
granda potenco. 

Inter la vaporenergiaj centraloj, 
la atomaj estas la plej malpoluemaj: 
karbaj, gasaj kaj naftaj centraloj 
ĵetas al la aero kancerogenajn meta- 
lojn, radioaktivajn erojn kaj gasojn 
kiuj kontribuas por acidaj pluvoj 
kaj forcejefiko. Krom tio, karbaj 
centraloj produktas tunojn da cin- 
droj kaj aliajn solidajn rubaĵojn, 
dum la plejmulto de atomcentrala 
rubo estas vestoj kaj iloj iomete 
radioaktivaj kiuj povas, post kelkaj 
jardekoj, esti reuzataj aŭ miksataj 
kun ordinara rubaĵo. Nur la nuklea 
brulaĵo elprenita de la reaktoro 
estas vere danĝera, sed, teknike, 
ĝi ne estas rubaĵo, ĉar ĝi povas esti 
reprocesata kaj denove uzata kiel 
nuklea brulaĵo. 

La kostoj de elektro-produktado 
multe diferencas inter landoj kaj 
regionoj, ĉefe pro abundo de iu 
specifa fonto, impostoj kaj politikaj 
elektoj, sed nuklea energio ordinare 
estas tiel kosta kiel elektro el aliaj 
vaporcentraloj. Sunenergio ankoraŭ 
multekostas por esti uzata kiel ĉefa 
fonto, krom en indiĝenaj kaj aliaj 
apartaj komunumoj. En vastaj kaj 
riverplenaj landoj estas pli interese 
la konstruado de hidroelektraj cen- 
traloj, kvankam pro tio oni devas 
inudigi vastajn agrikulturemajn re- 
gionojn. Atomcentraloj, kontraŭe, ne 
bezonas grandan terenon kaj povas 
esti konstruataj relative proksime de 
la urboj, kio malpligrandigas la els- 
pezojn pri transporto de elektro. 

Kontruado de elektrocentralo 
estas bazita sur pluraj studoj pri 
riskoj, kostoj, poluo kaj pluraj tek- 
nikaj detaloj kiel centrala efiko kaj 
tempo necesa por ĝia konstruado 
kaj ekfunkciigado. Depende de 
lokaj kondiĉoj kaj necesoj, multfoje 
atomcentralo estas la plej bona 
opcio. H 


Viktoro SOLE- Katalunio 


Blogo de 

piano-agordisto 


M iafake oni devas bone 
aŭskulti. Ne nur temas pri 
aŭdado de notoj sed ankaŭ 
de kelkaj bruetoj, kiuj diras al ni, ĉu 
du kordoj estas bone agorditaj. Fakte, 
ni preskaŭ neniam aŭskultas rekte la 
notojn, por ni pli gravas la harmonoj, 
tio estas, altaj kaj malfortaj sonoj kiuj 
akompanas la ĉeftonojn. La harmona 
mondo estas reve belega. Kredu min. 
Nefakuloj povas iomete sperti ĝin 
aŭdante sonorilon. Pli bone grandan 
sonorilon, ekzemple la vilaĝajn sono- 
rilegojn. Se vi atente aŭskultas ilin vi 
aŭdos, ke krom la baza sonorila sono 
estas amaso da pli altaj malfortaj 
sonoj, kiuj interskuiĝas kaj kreas 
belegan simfonion, kiu daŭras sufiĉe 
da tempo. 

Alia rilata afero estas resonanco: 
“aĵo kapabla je vibrado, forte vibras 
reage al ekstera faktoro je preciza 
frekvenco...". Bone, tio estas amuza 
afero. Ĉiu muzikisto rimarkas tion: 
kiam gitaro aŭ violono ricevas 
frekvencojn, kiuj kongruas kun la 
frekvencoj de iliaj propraj kordoj, 
tiuj kordoj eksonoras. Sed ne nur 
temas pri tio. 

Se vi havas pianon, faru tiun 
iomete timigan eksperimenton: 
puŝu ĝian dekstran pedalon (por 
liberigi la kordojn), kriu apud 
la kordoj kaj vi aŭdos kiel ili 
reagas al via krio. Estas tre 
kurioze, ke la pianaj kordoj 
ne nur eksonas reage al via 
krio, sed ankaŭ imitas ĝin. 

Sevi kriasper "iiii" 
vi aŭdos "iiiii", 
se vi krias per 
"oooo"viaŭdos 
tion, sevi diras 
"eeeooooo" vi 
tion aŭdos. 



Sed kio vere estas timiga, estas la 
jena historio, kiun maljuna agordis- 
to tradicie rakontas al novalveninto 
kune kun profesiaj sekretoj: temas 
pri fama pianisto, J.K. Kornack, kiu 
estis murdita kiam li estis ludanta 
pianon. La legendo diras, ke li vidis 
la murdiston, kaj ke li kriis lian no- 
mon lastmomente. Tiam li falis sur 
la klavaron kaj lia dekstra piedo, kiu 
estis puŝanta la dekstran pedalon, 
perdis sian forton. La polico enke- 
tis la aferon, sed nenion interesan 
trovis. 

Kelkajn tagojn poste, la vidvino 
petis la agordiston, ke li agordu kaj 
riparu (se necese) la pianon. Kaj 
kiam la agordisto puŝis la dekstran 
pedalon, el la ĵus liberigitaj kordoj 
eliris mallaŭte sed aŭdeble la kriita 
nomo de la murdisto, kiun ili gardis 
ekde la tragika momento: "Eeeee- 
riiiiick". La vidvino subite svenis. La 
agordisto rakontis tion al la polico 
kaj la afero baldaŭ klariĝis: "Eeeee- 
riiiiick" estis Erick K. Wilson, amiko 
de Kornack, kaj ankoraŭ "pli amiko" 
de la vidvino. Ambaŭ planis murdi la 
pianiston por ricevi ne malgrandan 
heredaĵon kaj ekkomenci novan 
vivon kune. 

Iuj diras, ke tio estas vero, 
aliaj opinias male. Sed atentu 
kion vi diras, kiam vi estas 
apud piano. 


LA BLAGA BLOGO 

Plurfaza Dormo 

Kiah MORANTE - Aŭstralio 

Mi dormas nur 2 horojn kaj duonon ĉiunokte. Leginte tiunfrazon, vi eble unue supozus, ke mi 
havas ian kompatindan malsanon, kaj ke la sendormeco terure detruas mian vivon. Tiofakte ne 
okazas. Efektive, mi estas plene sana, plenefeliĉa kaj energia. Fakte mi estas eĉ pli energia nun ol 
kiam mi dormis 9 horojn ĉiunokte. Temas pri plurfaza dormo. 



Kio estasP 

Plurfaza dormo estas dormi plur- 
foje en unu tago. Beboj plurfaze 
dormas nature. Ili dormetas multfoje, 
ĉiutage, kaj ni kutimas eĉ kuraĝigi 
infanĝardenanojn dormeti tagmeze. Ni 
poste trejnas infanojn dormi unufaze. 
Oni povas trejni sin denove dormi 
plurfaze, kaj tiam oni bezonas nur in- 
ter 2 kaj 4 horojn da dormo ĉiunokte. 
Sed kiel tio povus funkcii? 

Ni konfesas ke ni ne scias multon 
pri plurfaza dormo kaj la fakto ke ĝi 
funkcias estas mistero al ĉiuj. La plej- 
multo da akademia esploro temas pri 
unufaza dormo. Tamen, ni povas fari 
kelkajn divenojn. 

La dormociklo 

Kutime, plenkreskulo dormas 
ĉiunokte en 5 aŭ 6 cikloj 90 minutojn 
longaj (= 7.59 horoj). Ĉiu ciklo estas di- 
vidata en partojn. Dum unu 90-minuta 
ciklo, la partoj estas: NREMl, NREM2, 
NREM3, NREM2 kaj REM, en tiu ordo. 
REM estas mallongigo de Rapid Eye 
Movement (rapida moviĝo de okuloj). 
NREM estas mallongigo de NonREM 
(Ne-REM). 

• NREMl: La unua parto de la 
dormociklo, kiam oni transiras el 
veko al dormo. Dum tiu tempo, oni 
ofte vidas hipnogajn bildojn, kiuj 
estas sonĝeraj videblaĵoj, sed oni 
ne spertas plenajn sonĝojn. Post 
kelkaj minutoj tiam oni transiras 
al NREM2. 

• NREM2: La korpo malrapide ripo- 
zas, kaj cerbondoj plilongiĝas. 

• NREM3: La plej malleĝera parto 
el la NREMoj, en kutima 90minuta 
dormociklo, ĉi parto okazas post 
3045minutoj. 

Deltajn ondojn produktas la cerbo, 
la koro batas plej malrapide kaj la 
cerbo fariĝas plej malvigla. Tiam 
oni renverse iras laŭ la ordo reen al 


NREM2. Post tio komenciĝas REM. 

• REM: Dum REM, la cerbo preskaŭ 
tiom viglas kiom veke. La korpo 
estas paralizita por ke oni ne povu 
fizike fari kion oni faras en la sonĝa 
mondo kaj pro tio defali el sia lito. 

• Post REM, oni ofte nelonge vekiĝas, 
sed tion oni kutime ne memoras 
post ellitiĝo. Se oni vekiĝas post 
REM, oni rekomencas la dormoci- 
klon ĉe NREMl. Se oni ne vekiĝas, 
oni reiras al NREM2. 

Dum la plej malleĝera parto de 
dormo, oni sonĝas, ĉefe dum REM, 
sed ankaŭ iomete dum NREM3. Dum 
NREM3, la korpo eldonas hormonojn 
kiuj helpas al la korpo ripari sin. 

Modifi la dormociklon 

Ni malmulton scias pri NREMl kaj 
2, sed ŝajne oni povas 'pretersalti' 
ilin, aŭ almenaŭ multe malpliigi ilin, 
kaj ankoraŭ bonfarti. Por fari tion, oni 
bezonas lerni novan dormociklon. 
Plurfazaj eksperimentantoj trovis ke 
20 minutoj ŝajnas esti la plej efika 
dormeto, sed kelkaj raportis ke ankaŭ 
30-minuta eblas por ili. Iusence, plur- 
faza dormo ne estas sendormeco, sed 
pli efika dormo, kaj pro tio oni bezonas 
malpli multon. 

Problemo estas ke por reprogrami la 
cerbon dormi pli efike, oni devas dividi 
la dormociklojn. Se oni ekdormus nun, 
kaj onia alarmo vekas onin post 20 mi- 
nutoj, oni estus laca kaj malkomforta. 
Tio estas ĉar oni eĉ ne finus unu dor- 
mociklon. Sed, se oni farus tion tre ofte, 
post longa tempo onia cerbo adaptiĝas 
al 20-minutaj dormetoj, kaj oni vekiĝas 
freŝe. Tamen, se oni vekiĝas pro la 
alarmo kaj tuj reekdormas, oni sim- 
ple eniras la saman dormociklon de 
la lasta dormo. Tial oni bezonas iom 
da tempo inter dormetoj por ke oni 
povu efike dormi, kaj tial plurfaza 
dormoskemo estas bezonata por 
dormi efike anstataŭ longe. 


Ĉu aliaj sukcese modifis 

siajn dormociklojn tielP 

Ni malmulton scias pri la historio de 
plurfaza dormo. La Ubermanskemo, 
tipo de plurfaza dormo, de temp' al 
tempe ankaŭ nomiĝas la 'dormoskemo 
de Da Vinci', ĉar laŭ klaĉo li dormis 
tiel. Tamen, tio estas disputata. Buck- 
minster Fuller, fama kemiisto, dormis 
plurfaze dum 2 jaroj, sed li devis ĉesi 
ĉar ĝi ne kongruis kun la dormoskemoj 
de liaj negockolegoj. Lia dormoskemo, 
kiu nomiĝas Dymaxion, konsistis el 
4x30 minutaj dormetoj en unu tago. 
Dum tiuj du jaroj, li havis tiom da tem- 
po, ke li kontribuis multe al la fako de 
kemio. En moderna tempo, probable 
la plej eminenta pioniro de plurfaze 
dormo estas Puredoxyk, kiu plurfaze 
dormas plentempe ekde 2006. Post 
la disdono de ŝiaj personaj spertoj de 
plurfaza dormo tra blogafiŝoj, retarti- 
koloj kaj libro, multaj sekvis Puredo- 
xyk kaj fondiĝis interreta komunumo 
de eble centoj da sukcesaj plurfazaj 
dormantoj. 

Kiel plurfazc dormi 

Mi verkis libron en Esperanto pri 
plurfaza dormo, kiu estas senpage aki- 
rebla ĉe Wikibooks (eo.wikibooks.org/ 
wiki/Plurfaza_dormo). Wikibooks es- 
tas libera projekto de la sama organizo 
kiu fondis Vikipedion, kies celo estas 
fari senpagajn manlibrojn. Mi elektis 
tiun eldonejon ĉar tiam ĉiu povas 
kontribui kaj plibonigi la referencon. 
En la libro mi klare priskribas kiel kaj 
kial plurfaze dormi. 

La unua Gsperanta 

Kinofestivalo 


De la 10-a ĝis la 13-a de julio en San-Paŭlo, Brazilo, okazos 
la unua Esperanta Kinofestivalo, dum kiu estos prezentitaj 
konkursaj kaj nekonkursaj filmoj. La plej bonajnfilmojn pri 
Esperanto kaj en Esperanto povos spekti la vizitantoj de la kino- 
festivalo el pli ol 20 landoj. 


L a kinofestivalo de Esperan- 
taj filmoj konsistos el du 
programoj: konkursa kaj 
nekonkursa. En la konkursa progra- 
mo partoprenos mallongegaj filmoj 
kun daŭro de 5,15 aŭ 30 sekundoj, 
kiuj havas trajtojn de filmo (enhavo, 
ideo, senco) kaj originale kreitaj 
por kinofestivalo en la internacia 
lingvo Esperanto. La kvin plej bonaj 
filmetoj, elektotaj de internacia 
ĵurio, konsistanta el E-artistoj kaj 
E-aktivuloj, feliĉigos siajn krean- 
tojn per fama mp3-ludilo Apple 
iPod Touch 4 kun gravuraĵo de la 
kinofestivalo, kaj la filmaj gajnintoj 
estos prezentitaj al la spektantoj el 
pli ol 120 landoj. 

La nekonkursa programo prezen- 
tos dokumentaĵojn kaj ludfilmojn 
kun voĉtraduko aŭ subtekstoj en 
Esperanto. En la Esperanto-parto la 
organizantoj donos superrigardon 
pri moderna E-kinarto kaj pre- 
zentos aktualajn filmojn pri kaj en 
Esperanto. La ĝeneralan parton de 
la nekonkursa programo partopre- 
nos konataj filmoj, premiitaj dum 
grandaj internacia kinofestivaloj 
de la lastaj jaroj. 

La kinofestivalo okazos samtem- 


pe kun tri grandaj Esperanto-kon- 
gresoj. Ĝiaj partoprenantoj el pli ol 
20 landoj havos ŝancon samtempe 
kun la kongresoj sekvi la konkursan 
programon kaj ĝui filmojn de la 
nekonkursa programo akompane 
de aliaj artaj vesperaj prezentoj. 
Inter gastoj kaj amikoj de la kino- 
festivalo estas konataj filmofaran- 
toj, reĝisoroj, aktoroj kaj pli ol mil 
simplaj esperantistoj kaj ŝatantoj 
de Esperanto. 

Aleksander OSINCEV, la kreanto 
kaj kunordiganto de la kinofestivalo, 
klarigas kial li decidis okazigi tiun 
eventon: 

"La ideo organizi Esperantan Ki- 
nofestivalon venis al mi ne hazarde, 
jam dum kelkaj jaroj mi kunordigas 
internacian teamon el pli ol 40 
esperantistoj el kelkdeko da landoj, 
kiujn unuigas volontula projekto 
de tradukado de subtekstoj Filmoj. 
net. Tiu projekto donas ŝancon al 
ĉiu esperantisto spekti ŝatatajn fil- 
mojn, famajn filmojn aŭ male tute 
nekonatajn kun subtekstoj en la 
internacia lingvo. Kaj iam mi decidis, 
ke necesas supreniĝi al nova nivelo 
kajprezenti Esperantan kinarton por 



http://kinofestivalo.org/ 
Trilingva retejo en €speranto, 
Angla kaj Portugala. 

la tuta mondo! Ni penossekvi dum la 
kinofestivalo la ĉefajnfundamentajn 
ideojn, kiuj akompanasla Esperanto- 
movadon dum la lastaj 120 jaroj: 
malfermiteco, foresto de politika, 
socia kaj lingva cenzuroj, subteno de 
lingva kaj kultura diversecoj". 

Unu el la specifaj trajtoj de la 
organizado de la kinofestivalo estas 
tio, ke ĉiu laboro pri organizado 
efektiviĝas en interreto: kvin apartaj 
grupoj, konsistantaj el esperantistoj 
en diversaj landoj, prizorgas la kvin 
ĉefajn organizajn direktojn de tiu 
granda internacia aranĝo. Kiu ajn 
povas partopreni la konkursan pro- 
gramon kaj plenigi aliĝilon rete. La 
oficiala partnero de la kinofestivalo 
estas Tutmonda Esperantista Junu- 
lara Organizo (TEJO). 

La oficiala retejo de la kinofes- 
tivalo estas http://kinofestivalo. 
org. Ĝi en tri lingvoj informas pri 
freŝaj novaĵoj, konkursaj kondiĉoj, 
prezentas konkursajn videojn kaj 
nekonkursajn filmojn. ■ 



KINO 






Stanislavo BELOV - Rusio 


StGreotipoj kaj realaĵoj 


A 

iam mirigis min kiom for- 
ta estas la homa inklino al 
stereotipoj. Tio estas tute 
komprenebla afero, ĉar stereotipoj 
donas al oni pretajn ŝablonojn, 
kiujn oni povas uzi sen pripensi la 
ĉiufoje alfrontitan problemon aŭ 
situacion. Religio, propagando kaj 
similaĵoj abunde liveras diversspe- 
cajn vidpunktojn - jam formitajn kaj 
pretajn por digestado. Kiam mi unue 
interparolis pri politikaj aferoj kun 
alilandanoj, mi estis preskaŭ ŝokita 
pro la abundeco de tiaj stereotipoj. 

Cetere ne, plejgrave mirigis min eĉ 
ne tio, ke alilandaj amaskomunikloj 
manĝigas homojn per stultaĵoj - al 
tio mi antaŭlonge alkutimiĝis en 
Rusio. Mirinde estis kiom forte miaj 
oponantoj kroĉiĝas al tiuj ŝablonoj, 
kaj nur malmultaj post longa disku- 
tado konsentis, ke eble iuj aferoj 
estis misprezentitaj al ili antaŭe. Plej 
bone tio vidiĝis dum disputado pri 
terorismo, Ĉeĉenio aŭ Gorbaĉov ks. 

Sed antaŭnelonge mi havis oka- 


zon renkonti similan konduton en 
mia propra lando, eĉ urbo. Miaj 
konatoj - profesiaj aranĝistoj de kul- 
tureventoj - petis min fari ekskurson 
tra la urbo por Tatjana Miĥalkova, 
fama rusia dezajnistino kaj la edzi- 
no de la famega filmreĝisoro Nikita 
Miĥalkov, filo de aŭtoro de soveta 
kaj rusia himnoj. Ŝi partoprenis en 
la ĵurio de loka dezajnista konkurso 
kaj petis konatiĝi kun la urbo. 

Dum nia unu-kaj-duonhora pro- 
menado tiu ĉefurba damo, multe 
vojaĝanta tra la mondo, estis multe 
mirigita, vidante purajn stratojn, bo- 
najn konstruaĵon, kontentvizaĝajn 
homojn kaj - varman veteron! La 
lasta fakte ŝokis ŝin, alvenintan 
de neĝkovrita Moskvo en preskaŭ 
senneĝa Tjumeno. "Kiam mi vojaĝas 
al Eŭropo, mi telefonas tien kaj 
demandas pri la vetero, - diris ŝi. - 
Sed nun mi veturis al Siberio, do tuj 
prenis miajn plej varmajn botojn 
kaj vizonan felpalton”. Tiun palton 
ŝi estis devigita jen demeti, jen sur- 


meti denove, ĉar sub ĝi ŝi havis nur 
malpezan robon - mi neniel povis 
helpi al la povrulino. 

Fine de nia ekskurso ĉefurba 
stelulino demandis min: "Kial en 
televido oni montras nur mal- 
bonon, diras pri problemoj kaj 
neniam montras kiel reale vivas 
homoj en rusia provinco?” Mi havis 
nur unu respondon: "Malbonaj 
novaĵoj vendeblas pli rapide kaj 
multekoste”. 

Ĉu vere necesas ke ĉiu homo 
vizitu ĉiun lokon en la mondo kaj 
interparolu kun reprezentantoj 
de ĉiuj nacioj, kredoj kaj politikaj 
partioj por ke oni finfine seniĝu je 
tiuj damnitaj stereotipoj? Aŭ ili ĉiam 
regos la homajn cerbojn? 

Almenaŭ de nun mi ne plu miros 
pri stereotipoj, disvastiĝantaj en 
okcidentaj landoj. Se eĉ en mia pro- 
pra lando bone edukitaj, kulturaj 
homoj nutras sin per falsaj bildoj 
pri regionoj de sia patrujo, do kion 
diri pri alilandanoj? ■ 




Amuzaj skulptajoj en parko Hundino en urba placo kun suba Sabla figuro honore al soldatoj de Saliko ĉe centra strato 

monkolektujo por hundoazilo la Dua mondmilito 

Internacia Klubo 

"Staru sur via kapo 



E n 2010, la Finno Markku Sa- 
rastamo kune kun sia amiko 
Alpi Ikaheimonen fondis la 
internacian klubon "Staru sur via 
kapo". Ili kolektas fotojn de homoj 
starantaj kapsube el pluraj partoj 
de la mondo. 

“Jen kion mi pensas: Se ĉiuj homoj 
en la mondo starussurla kapo, estus 
malfacile militi! Gaddafi, aliĝu al ni!" 
alvokas al la klubo Sarastamo. 

Markku klarigas ke la klubo estas 
juna kaj neoficiala, kaj ĝia vera celo 
ne nur estas kolekti frene- 
zajn fotojn: "Ni volas fari 
kontakton kun personoj, 
kiuj volas vivi sen milito 
kaj kiuj vidas la vivon en 
diferenca vidpunkto", diras 
Sarastamo. 


Alpi Ikaheimonen en 
rivero en Karelia. Rusio 
2010 


Markku, kiu loĝas en Iittala, 100 
km norde de Helsinko, unuafoje 
antaŭ multaj jaroj aŭdis de sia patro 
ke Esperanto estas bona lingvo, sed 
nur povis konkrete agnoski tion 
dum la UK en Japanio 2007. Nun 
li kontente parolas pri venontaj 
planoj: "Venontan someron ni havos 
la unuan malgrandan kunvenon 
en Finnlando. Ni havos elementan 
kurson pri Esperanto, jogokurson 
kaj observos birdojn per teleskopo", 
rakontas la 63-jara ĵudisto, kiu 
ankaŭ estas jogo-adepto. 

Esperanto estas la oficiala lingvo 
de tiu klubo, kiu nuntempe havas 
20 membrojn. Pri la homoj, kiuj 



Markku Sarastamo staranta 
surgenue. sed ne surkape 

staras sur siaj kapoj, li aldonas: 
“Ni rigardas la mondon el alia pers- 
pektivo por trovi la vojon al paco kaj 
harmonio." 

Se vi volas aliĝi, vi povas sendi 
foton, kiu montras vin staranta sur 
via kapo, kun mencio pri la loko, la 
dato kaj viaj kontaktinformojn. La 
foto estos metita en niajn paĝojn. La 
kolektitaj fotoj estos poste eble uza- 
taj en ekspozicioj kaj publikaĵoj. ■ 

Kontakto:sa rastamo@gmail.com 
http://www.sarasta.fi (Konstruata) 



Bildo, kiu montras kiel stari surkape 



abonu kun 



da rabato 


Vi ricevas 50% da rabato je kŭlektiva abono* 
Se ni scndas ĉiujn ekzsnpierojn en unu pako 
al unu adreso, la rabato estas 40%! 

* 

PILaj informoj: 

ko ntakto.tejo.org 

* ekdE 6 abonoj 



LA PLEJBONON DE LA 
ESPERANTO-MUZIKO VI 
TROVAS NUR EN UNU LOKO... 


KURIOZAJO 




















TEJO TUTMONDE 


Salutvorto 

Saluton! Por la unua fojo mi salutas vin kiel redaktoro de TEJO 
Tutmonde. Do, mi diru ion pri mi, por ke vi sciu, kiu mi estas... 

Mi nomiĝas Daniel Mrazek, sed gefamilianoj kaj geamikoj nomas 
min simple Dan. Mi devenas el Ĉeĥio kaj studas en la pedagogia 
fakultato ĉe Universitato de Karolo en Prago. Krom tio mi laboras 
en Ĉeĥa Radio, do mi havas multjarajn ]urnalistajn spertojn. Mi 
esperas nun utiligi ilin ankaŭ por Esperanto, ĉarĵurnalismo estas 
kun Esperanto mia plej granda hobio. 

Sincere dirite, mi mem scivolemas pri tio, kia estos mia agado kiel 
redaktoro de TT. Mi povas nur esperi, ke ĝi estos sukcesa... Mi 
ektroviĝas en nova rolo, do - almenaŭ dekomence - mi petas vin 
pri indulgemo kaj mi promesas, ke mi strebos lerni rapide. :-) 
Certe mia agado ne estos sukcesa sen via helpo. TT informas 
pri vi - pri via agado, pri viaj aranĝoj, pri viaj impresoj pri junaj 
esperantoj... Tiumaniere mi petas vin - dividu viajn travivajojn 
kun aliaj esperantistoj. Motivu ilin. Montru, ke ni vere vivas. Invitu 
geamikojn el la tuta mondo al via aranĝo! 

Mia celo estas krei iun teamon de kunlaborantoj kun TT. 


Ĉu vi emas verki? Ĉu 
]urnalismo estas via 
hobio? Ne timu labori 
por TT. Ni faru, ke TT 
estu ĉiam aktuala, ĉiam 
bonkvalita kaj altnivela. 
ĉi estu bunta, ĝi havu Daniel Mrazek 

multajn interesajn informojn. 

Tiumaniere mi volas danki al mia antaŭulo Nicola 
Ruggiero. Miaopinie li kreis vere kvalitan bultenon. Mi 
strebos ne malaltigi ĝin kaj Nicolan mi sincere invitas 
al kunlaboro. 

Mi estas ĉi tie je via dispono. Se vi havos demandojn (sed 
bv. ne tiun jam responditan :-P ), konsilojn, proponojn 
ktp, ne hezitu skribi al mi per tejo-tutmonde@tejo.org. 
Mi ĝojatendas nian renkontiĝadon ĉe la paĝoj de la 
revuoj Kontakto kaj Esperanto kaj ĉe la retpaĝoj vvvvvv. 
tejo.org! 

Amike, Dan 



IJK: Venu por esplori la nekutiman kulturon! 


Kijivo. Ĝuste tiu urbo gastigos la 67an Internacian Junularan 
Kongreson kun la ĉeftemo Daŭropova evoluo - nova koncepto 
por homaro. Ĝi okazos ekde la 14a ĝis la 21a de julio 2011, do 
ĝis ĝi restas nur du monatoj. Laŭ la prezidantino de Ukraina Ligo 
de Esperantista Junularo (ULEJ) kaj membrino de LKK Svitlana 
Kozarenko, la preparoj estas en la meza fazo. 

„Ni interkonsentas kun muzikistoj, trovis belan lokon por la unua 
koncerto en la centro de la urbo, planas ekskursojn, nun estas 
preskaŭ 200 aliĝintoj, kaj ni daŭrigas reklamon," diras Svitlana. Ĉiu 
centa aliĝinto ricevos specialan donacon en la solena malfermo 
de la IJK. Antaŭ la limdato de tiu ĉi eldono de Kontakto, estis nur 
unu premioto. La aliĝnumeron 100 havas Thomas Cordonnier el 
Francio. La organizantoj esperas je ankoraŭ kelkaj gajnontoj. 

Kiel jam Svitlana menciis, planata estas publika koncerto en la 
urbocentro. „Ni parolis kun kelkaj ukrainaj kantistoj kaj priparolo 
daŭras, inter Esperantaj kantistoj dum IJK ni esperas vidi JoMon, 
Martin VViese kaj certe aliajn." 

Tradicia parto de IJKj estas ekskursoj. La ĉijara kongreso 
estos je ili ege riĉa. „Pli ol 10 ekskursoj en Kijivo kaj apude, 
ekskursoj laŭ deziro ĉiutage kaj unu tago de plenaj ekskursoj 
"Ekskursa tago". Multe estos tra la malnova centro, 


certe ankaŭ al la plej belaj vidinda]oj," 
aldonas Svitlana. Se estos sufiĉe da 
interesiĝintoj, okazos ankaŭ ekskurso 
al Ĉernobilo. Ĝi situas 120 km de la 
urbo kaj 30minuta restado tie ne estas 
danĝera. Organizantoj tamen avertas 
pri alia danĝero - la eniro kostas 160 usonajn dolarojn por 
persono! 

La kongreso mem okazos en bazejo en la suda parto de Kijivo 
kaj ĝi estas bone atingebla. „Apude estas lernejo, kies klasojn 
ni povas uzi por IJK. Estas tie malgranda stadiono por ludi 
futbalon, krome estas saltovojetoj por biciklistoj, arboj, manĝejo 
estos organizita en la lernejo." Svitlana plue anoncas, ke tiuj, kiuj 
mendos manĝa]on, gustumos ankaŭ ukrainajn manĝa]ojn. 

Bedaŭrinde la ekonomia krizo trafis ankaŭ la IJKn, do la 
organizantoj devis altigi la prezojn de loĝado. „Sed la diferenco ne 
estas granda," trankviligas Svitlana. Nepre do oni sekvu la paĝaron 
de IJK http://www.ijk-67.retejo.info kaj la tiean Anonctabulon. 

Kaj la frazo por la fino? „Venu por senti vin en somerplena amika 
etoso, en festa kaj mojosa atmosfero, senti originalan ukrainan 
tradicion kaj esplori la nekutiman kulturon!" 



Renkontiĝu kaj lernu 


Inter la 30a de julio kaj la 7a de 
aŭgusto 2011 okazos la kvara fizika 
lernu!-renkontiĝo Somera Esperanto- 
Studado (SES). Ĉi-jare ĝi estos en la 
okcidentslovaka historia urbo Nitra, 
situanta 90 km for de la slovaka ĉefurbo 
Bratislava, 160 km de Vieno, la ĉefurbo 
de Aŭstrio, kaj 155 km de Budapeŝto, la 
ĉefurbo de Hungario. 

La programo konsistos el kelkaj partoj: 


antaŭtagmeze - instruado pri Esperanto; 
posttagmeze - ekskursoj, prelegoj, 
manlaboroj, sportoj, laborgrupoj ktp.; 
vespere - Nacia kaj Internacia Vesperoj, 
koncertoj, filmo-spektado, diskoteko... 

Esperanto-instruadon gvidos spertaj 
Esperanto-instruistoj en 5 grupoj, laŭ 
la lingvo-nivelo. Se aliĝos sufiĉe da 
interesiĝontoj, ekzistos ankaŭ eblo 
trapasi ekzamenojn laŭ la nova eŭropa 



referenckadro. 

Pri la lernu!- 
programeroj zorgos 
lernu!-teamo. Eblos 
ĉeesti prezenton pri 1 . ’ ' ! 
lernu.net, pri la traduk- ' ,rF “ 
sistemo de la paĝaro k.s. 

Vi estos bonvena iam ajn demandi aŭ 
proponi ion ajn, rilate al la paĝaro. 

Do, nepre venu al SES 2011! Por pliaj 
informoj vidu la adreson www.lernu. 
net/ses kaj skribu al la organizantoj per 
ses@lernu.net. 

TEJO TUTMONDE 


Eksa redaktoro deTEJO Tutmonde Nicola Ruggiero: 
Mi estas anarĥiista verdulo kaj epikurano 


TT: Nicola, unue mi dankas al vi por via ĝisnuna 
laboro. Kiel vi taksas vian redaktoradon de 
TT ? 

NR: Ĝi estis la plej malbona de la lastaj dek 
jaroj. Bedaŭrinde dum mia redaktorado 
mi mem havis personajn malfacila]ojn, 
kiuj aldoniĝis al la kutimaj problemoj de 
la revuo: manko de kontribua]oj, ofta 
miskvalito de kelkaj artikoloj, tro hazarda 
kompilado de la tuto, ktp. Do ankaŭ 
kompili simplan numeron foje montriĝis 
montgrimpado dum neĝa ŝtormo. 

Tamen certe ekzistas io, pri kio vi fieras. 

Miaj etaj atingoj tamen konsistis je la 
serĉado kaj trovado de kontribua]oj 
ekstereŭropaj, pri tio mi jes ja fieretas. 

Ĉu vi ekhavis geamikojn danke al via 
redaktorado de TT? 

Mi certe kontaktis nekonatojn, kiuj 
kontribuis ne nur artikole; foje ja okazis 
ret-babiladoj kun ili kaj tio naskis interesajn 
diskutojn pro malsamaj vidpunktoj 
kulturaj. 

Do tamen via redaktorado estis riĉiga! 

Samkiel ĉiuj homaj spertoj, ja eblas trovi 
la riĉigan flankon de la afero. :-) 

Kiu redaktora laboro estis por vi la plej malfacila 
(kaj kiu estis male ege facila)? 

Sendube, plej malfacile estis trovi freŝajn 
artikolojn kiuj ankaŭ post monatoj montriĝu 
plu freŝaj kaj aktualaj... Mi ja ofte fiaskis 
en tio. Ege facile ja estis trovi iom banalajn 
artikolojn pri kunsidoj de E-klubo en vilaĝo 
de Foralando, sed ilin mi provis ignori. :-) 

Sed ili plenigus lokon.:-) 

Jes, sed la tasko ne estas iamaniere 
plenigi, estas TAŬGE plenigi la revuon! 

Do plia argumento, ke vi ne estis malbona 
redaktoro. Vi pensis pri kvalito. 

Mi ja estis malbona redaktoro, ĉar ofte mi 
ne sukcesis kvalitigi la revuon kaj oftege 
ĝi aperis terure malfrue. 

Kiuj estis viaj revoj kaj imagoj, kiam vi 
redaktoriĝis? 

Mi volis plibonigi la grafikan aspekton, 
igi ĝin iom pli moderna, uzi taŭgajn 
fotojn, mi revis pri konstantaj kontribua]oj 
ekstereŭropaj. Mi esperis ankaŭ, ke 
tra la revuo iuj stimuliĝus por proponi 
modernigadon deTEJO, kiu multflankeja 
estas moderna organizo sed je aliaj flankoj 
stagnas (mi pensas kaj pri membrokvanto 
kaj pri agadoj). La aktivuloj ĉirkaŭ TEJO 
estas eksterordinaraj homoj, tre energiaj kaj 
fortaj. Sed ili tamen, laŭ mi, bezonas novan 


strukturon sine de TEJO mem; oni devus, 
ekzemple, laborigi la komitatanojn! 

Pri kio vi avertas min kiel novan redaktoron? 

Vi devas laborigi la komitatanojn kaj "ĝeni" 
ilin ofte. :-) Ofte demandu ilin pri la lastaj 
nova]oj en propra landa sekcio kaj el frazo 
konstruu tutan paragrafon kaj, surbaze 
de ĝi, artikolon. Ne atendu, ke aliaj sendu 
artikolojn, vi mem serĉu kaj verku. 

Kiun ĵurnalistan stilon vi ŝatas plej multe? 

Mi ŝatas intervjui la homojn, verki raportojn 
pri eventoj, recenzi librojn aŭ KDjn. 
Legantoj ja ŝatas legi intervjuojn, se ili 
kapablas (a) naski konstruajn diskutojn, 
(b) forigi dubojn, (c) stimuli partoprenadon 
en agado. Kompreneble tuta numero 
da intervjuoj estus tre peza, oni devas 
iom alternigi intervjuojn kaj pli prozajn 
artikolojn. Multaj homoj tamen ne ŝatas 
esti intervjuataj. Ofte temas pri tre 
modestaj homoj, kiuj laboregas senĉese 
kaj malgrandigas la monton, kiun ili ]us 
grimpis; tasko de la redaktoro estas vidi 
laŭ oportuna lumo la tuton! 

Kion vi male ne satas, sed devis fari? 

Mi ofte malŝatis aperigi burokratajn aŭ 
pufvortajn artikolojn, kiuj diris multegon 
sed rakontis nenion. 

Vi estis la lasta redaktoro de TT kiel memstara 
bulteno. Ĉu ĝia nuna formo kiel TEJO-movadaĵoj 
plaĉas al vi? 

Jes, ĉar tiel oni ja povas koncentriĝi pli 
ĉirkaŭ la kvalito ol la kvanto. 

Nun iom pri vi - vi ŝatas verkadon. Pri kio vi 
verkis lastatempe? 

Lastatempe mi verkis kelkajn poemojn 
sufiĉe strangajn, eĉ laŭ mia propra stilo, 
kaj de temp' al tempo mi provas verki 
proza]ojn, kiuj temas pri simplaj priskriboj 
de la realo kiu ĉirkaŭas min. 

Kiam vi eldonos plian libron? 

Kiam mi estos skribinta sufiĉon por eldoni 
libron. :-) Nuntempe mi havas manplenon 
da poemoj, kaj tio ja ne sufiĉas. 

Kion vi bezonas por verki? 

Tempon kaj klarmensecon. 

Vi estas italo loĝanta en Islando. Ĉu vi ne 
malvarmas? :-) 

Ne, tute ne! :-) 

Ĉu vi planas resti tie por ĉiam? 

Ne, sed nun mi ŝatas resti ĉi tie. 

Kie vi volas loĝi? 

Mia revo estas loĝi en Berlino. :-) Ĉiam, 
kiam mi estis en tiu urbego, ĝi ravis kaj 
revigis min. 


Do venas eble la 
plej disvastiĝinta 
demando inter 
esperantistoj: Kiel vi esperantistiĝis? ;-) 

Mi esperantistiĝis, kiam mi estis infano 
(ĉirkaŭ 11-jara) kaj en infanlibro mi trovis 
priskribon pri Esperanto, kun vortareto 
kaj gramatiko. Mi interesiĝis, legis, lernis, 
amis. :-) 

Kial vi estas esperantisto? Ĉu vi kredas je fina 
venko aŭ vi simple volas amikiĝi kun homoj en 
diversaj landoj? 

Mi ne kredas je la fina venko, sed mi ja 
esperas pri ĝi. :-) Kompreneble mi ŝatus, 
ke pli da homoj lernu kaj uzu Esperanton. 
Mi mem ŝatas amikiĝi kaj babili kun homoj, 
kiuj havas malsamajn vidpunktojn. 

Kion donis al vi Esperanto? 

Ĝi plene riĉigis mian vivon, kulture kaj 
anime. 

Kiu estas via viv-filozofio? 

Mi estas anarĥiista verdulo kaj 
epikurano. 

Kiuj estas la esprimoj pri tio? :-) 

Nu, slogane? "Nul ŝtatoj, nul poluo, nul 
malfeliĉo!" 

Kaj la lasta demando: Italoj ŝatas kuiri - diru al 
ni iun receptaĵon. 

Mi povas rakonti kion mi planas manĝi ĉi 
vespere. :-) 

Lento-supo, lOOgr da lentoj ("ripozigu" 
ilin en akvo dum almenaŭ du horoj), 
1 malgranda cepo, 1 bulbero de ajlo, 
olivoleo, 1 celerio, 1 karoto, 1-2 laŭrfolioj 

Haketi ĉiujn ingrediencojn (escepte de la 
lentoj kaj laŭrfolioj) kaj friteti en granda 
poto dum ĉirkaŭ 10 minutoj. En aparta 
poto pretigu ĉirkaŭ unu litron da varma 
akvo (simpla akvo aŭ buljono, elektu vi). 
Kiam la ingrediencoj estos pretaj (ili devas 
iom moliĝi) aldonu la lentojn, la laŭrfoliojn 
kaj la varman akvon, kirlu iomete kaj lasu 
ĝin boletadi. Ĝi bezonos ĉirkaŭ 1 horon kaj 
duonon por pretiĝi. Intertempe, gustumu 
kaj laŭplaĉe aldonu salon kaj pipron. 
(Aldono: kiam ĝi pretas, prenu aparte unu 
trionon, miksu ĝin ĝis kremigo kaj aldonu 
al la lentoj, la supo iĝos malpli likva kaj 
iom pli interesa). Mi mem ŝatas aldoni ion 
pikan ĝuste je la fino kaj manĝi la supon 
kun bona branpano. :-) 

Bonan apetiton! 

Elkoran dankegon! Ne nur por la receptaĵo, sed 
ankaŭ por la tuta intervjuo! 

Dankon al vi. :-) 

TEJO TUTMONDE 


Entuziasmaj junaj esperantistoj en Hungario 


SZABOLCS SziLVA - HUNGARIO 

En la Hungara Esperanto-Junularo okazis jarĉefkunveno dum 
Junula E-Renkontiĝo (JER) inter la 12a kaj 14a de marto 2011. Ni 
sufiĉe bone sukcesis diskuti pri ĉio, kion ni planis. Dum la unua 
parto ni priparolis la okazinta]ojn en la jaro 2010, ni pritaksis kaj 
publigikis la detalojn pri financa]oj, pri agado de HEJ, inter aliaj 
pri la monataj programoj. Tiu laste-menciita daŭre okazas ankaŭ 
nun. Por pli da informoj bonvolu viziti nian novan(!) retpaĝon: 
www.esperanto-junularo.hu/. Fakte nun la tuta retpaĝaro estas 
prilaborata kaj ankaŭ pere de ĉi tiu artikolo mi volas publikigi la 
informon, ke lanĉiĝis la novaj retpaĝoj de HEJ. La ŝanĝoj jam 
estis ege bezonataj. 

Daŭre ekzistas la pli malnova ijs.hu/eo, sed ankaŭ tio en la 
proksima estonteco iom ŝanĝiĝos. Tie aperos informoj nur pri la 
aranĝo IJS mem. Sekve mi mencius la retpaĝon www.esperanto- 
junularo.hu, kiu iĝis la oficiala nova]ejo de nia asocio. Tie troviĝas 
ĉiuj informoj, kiuj rilatas al nia agado. La sekva estas la hungara 
versio de ĉi tiu retpaĝo www.eszperanto-ifjusag.hu por ke ankaŭla 
novaj hungaraj esperantistoj povu legi pri la nova]oj. Kaj baldaŭ 

finpretiĝos jer.hu, kie 
troveblos informoj nur 
pri la aranĝo JER. (Ĉi- 
lasta ne estas ankoraŭ 
lanĉita ankaŭ pro ne- 
aktualeco: lasekvaJER 
okazos en printempo 
2012). Nun ĉio estas 
klare distingita kaj laŭ 
aranĝa]oj (IJS, JER, 
monataj programoj 




ktp...), kaj laŭ lingvoj (Esperanto, kaj la 
hungara). Mi, kiel nova ĉefredaktoro 
de la retpaĝaro kun Vilte Szekely (kaj 
fakte per multe da helpo de Balint 
Rikker), atentis ankaŭ pri la opinioj de 
eksterhungariaj esperantistoj (inter 
aliaj mi volas danki Pawet Fischer- 

Kotowski pro la konsiloj). La rimarkoj ankaŭ nun bonvenas de 
ĉiuj. 

Mi volas ĉiujn atentigi, ke al Internacia Junulara Semajno 2011 
eblas jam aliĝi en ijs.hu/eo. Ĝi okazos en la ĉirkaŭaĵo de Budapeŝto 
en urbo Bŭbanatvolgy. Ĝi estos signife pli malmultekosta ol 
lasta-jare, sed almenaŭ tiom mojosa (kiel ekz-e pro la akvobatalo, 
Esperanta kazino kaj la aŭkcio, kie eblos tuj elspezi la]us gajnitajn 
E-monojn). Venu ankaŭ vi! 

Sekve dum la kunveno okazis balotado pri la sekva estraro de 
HEJ. Petra Smideliusz denove estis elektita kiel prezidantino. 
Unu persono forlasis la estraron kaj du aliaj aniĝis (inter tiuj lastaj 
estas ankaŭ mi). En la retejo www.esperanto-junularo.hu/ estas 
ĉiuj informoj atingeblaj ankaŭ pri la nova estraro. 

En la lasta parto ni aŭskultis la opiniojn de tiuj, kiuj la unuan 
fojon partoprenis Esperantan renkontiĝon. Ni havis almenaŭ 3 
novajn personojn. En nia nova retpaĝo legeblas la raporto de nova 
esperantistino Enikŭ Urban pri JER. Post la priparolo de la ]us 
spertitaj aferoj ni diskutis pri la futuro de Esperanto en Hungario, 
kaj pri la estonta agado de nia asocio. Laŭ la planoj daŭre estos 
okazigataj la monataj programoj, JER, kaj IJS. Ni planas kunlabori 
kun aliaj E-asocioj, kaj ni helpos senĉese al la junaj kaj novaj 
esperantistoj enmovadiĝi ĉiel, kiel eblas ĉe nia asocio. 


/v 

Cu vi ĉu vi ĉu vi volas verki? 

TEJO Tutmonde bezonas konstantajn kontribuantojn. Ĉu vi estas verkema? Ĉu vi volas esti jurnalisto? Ĉu 
vi interesiĝas pri junulara Esperanto-movado? Do ĝuste vi kapablas esti teamano de kontribuantoj al TEJO 
Tutmonde! 


Kial bezonataslateamo?TEJOTutmondefunkcias kiel]urnalo. Kadre 
de ĝi aperadas aktualaj informoj ĉe la retpaĝo www.tejo. 
org. Se vi volas legi vere aktualajn kaj interesajn artikolojn 
pri junulara esperantista agado en la tuta mondo, TT ne 
povas baziĝi nur sur unu homo. Ju pli da kontribuantoj, des 
pli altnivela kvalito. 

Kialesti teamano? Vi akiros aŭ profundigosĵurnalistajn spertojn. Vi 
laboros en internacia teamo, kio ĉiam estas riĉiga. Vi grave 
kontribuos al bonkvalitaj informado kaj prezentado de junaj 
esperantistoj tutmonde. Do ankaŭ danke al vi estos klare, 
ke Esperanto vivas kaj vivos, ĉar ĝi estas hobio de multaj 
gejunuloj. Cetere danke al via konstanta laboro vi ankaŭ 
famiĝos. :-) 

Kiom da teamanoj bezonatas? Senfine :-) :-) La nombro ne estas 
limigita. Eĉ bonas, se en unu regiono estos pluraj teamanoj. 
Laŭ interkonsento ili dividos sian laboron. 

Kiel vi laboros? Vi prizorgos junularan E-agadon en via regiono. Vi 
faros intervjuojn, verkos raporta]ojn aŭ vi nur simple donos 
instigon, pri kio en TT informi. Teamanoj komunikos perrete 
- aŭ pere de retmesaĝoj aŭ pere de skajp-konferencoj. Ni 
estos unu granda tutmonda redakcio. 

Ĉu "konstante" nepre signifas ĉiam? Tute Tute ne! "Konstante" 
signifas, ke vi prizorgos tion kio okazadas en via regiono, kaj 
se vi prijuĝos tion interesa, vi skribos pri tio. Do ne nepre 


ĉiam vi devos labori, oni postulos de vi nur tiom da tempo, 
kiom estos en viaj kapabloj. Vi servos kiel tiu, de kiu TEJO 
Tutmonde povas peti helpon, se estos neceso. 

Ĉu nurteamanoj rajtas kontribui? Denove: Tute ne! Teamanoj estas 
tiuj, kiuj volas labori porTEJOTutmonde iomete pli intensive. 
Memkompreneble ne estos rifuzitaj unufojaj kontribua]oj 
de ĉiu ajn. Eĉ teamano povas peti iun alian verki artikolon. 
Teamano fakte estas „ponto" inter redaktoro pri TEJO- 
movada]oj kaj legantoj. 

Ĉu teamaniĝi alportas avantaĝojn? Nepre jjes! Krom tio, kio jam 
estis menciita (inkluzive la famiĝon :-) ), vi havos ŝancon, 
ke vi - danke al viaj spertoj - fariĝos venonta redaktoro de 
TT, kaj informado pri junularaj movada]oj konstante evoluos 
kaj plibonkvalitiĝos. 

Ĉu teamaniĝi alportas malavantaĝojn? Se vi iun trovos, nepre nin 
informu! :-) La samon faru kaze de viaj demandoj kaj aliĝoj 
al la teamo! Skribu al tejo-tutmonde@tejo.org! 


Ĉu vi volas esti informata aktuale? 

Jen por vi ekzistas blogo de TEJO Tutmonde ĉe www.tejo.org. Ĝia 
adreso estas: http://www.tejo.org/eo/blog/8543 Tie vi trovos la plej 
aktualajn informojn pri junulara agado tutmonde! 

TEJO TUTMONDE 


Francaj esperantistoj biciklis 
en Kubo 

Guillermo Bes Salazar - Kubo 

Francaj geesperantistoj Jean-Jacques, Marlene kaj Kristopher 
el la urbo Membrolle alvenis Kubon la 23an de februaro 2011. 

Ili veturis tra Kubo bicikle kaj tranoktis ĉe kubaj geesperantistoj 
kaj neesperantistoj. Vendrede la 25an de marto ili vizitis la 
Provincan Filion de Esperanto en Santiago de Kubo kaj renkontis 
la esperantistaron tie. Ili ankaŭ ĝuis lecionon gvidatan de 
Gonzalo Collantes Garcia (multjara esperantisto kaj instruanto 
de Esperanto). Dum la leciono ili ankaŭ ĝuis la kanzonon Belega 
Kamparanino kaj rakontis siajn spertojn pere de Esperanto tra 
la mondo. 

Ili diras, ke Esperanto estas gravega lingvo por la internacia 
komunikado kaj ĝi ankaŭ estas 

ŝlosilo por lingva demokratio. 

La ĉefa celo de tia renkontiĝo estis montri al la novaj lernantoj, 



ke Esperanto estas vivanta 

lingvo kaj ke ĝi taŭgas por la internacia komunikado kaj pere 
de ĝi oni povas koni aliajn 
kulturojn en la tuta mondo. 




Generalaj informoj pri TEJO 


TTT-ejo: www.tejo.org 


TEJO estas mallongigo de Tutmonda Esperantista 
Junulara Organizo. Gi estas la junulara sekcio de UEA, 
la Universala Esperanto-Asocio. TEJO popularigas 
internacian kompreniĝon per renkontiĝoj, edukaj 
programoj kaj uzo de internacia lingvo, Esperanto. La organizo defendas kulturan 
riĉecon de lingva diverseco, homajn rajtojn de lingvaj minoritatoj kaj tutmondan 
kompreniĝon per facila aliro al internaciaj kontaktoj. Uzo de Esperanto estas 
kadro de niaj klopodoj. 

Centra Oficejo de UEA/TEJO 


Nieuvve Binnenvveg 1 76 - NL-301 5 BJ Botterdam - Nederlando 
Tel.: (01 0) 436 1 044 - Faksilo: (01 0) 436 1 751 , 

Betadreso: oficejo@tejo.org 


Estraro de TEJO 

Prezidanto, Eksteraj Bilatoj: Gregor HINKEB gregor@tejo.org 
Informado, unua Vicprezidanto: Oleksandra KOVYAZINA sasxa@tejo.org 
Generala Sekretario: Paulrna KOZUCHOVA paulina@tejo.org 
Landa Agado, Vicprezidanto: Irmina SZUSTAK irmina@tejo.org 
Kasisto: Sergej TYBIN kasisto@tejo.org 

Kongresoj, Seminarioj, Aktivula Trejnado, Vicprezidanto: Lukasz Maciej 
ZEBBOVVSKI lukiz@tejo.org 


Membroservoj de TEJO 

Kiel membro de TEJO vi ricevas: 

• la revuon Kontakto kun TEJO-Tutmonde rubiko 

• rabaton por la Internacia Junulara Kongreso 

• eblon partopreni en seminarioj 

• eblon envolviĝi en interesa kaj internacia agado Kaj tre grave: vi helpas 
al la junulara movado de Esperanto! 

Se vi aĝas pli ol 30 jarojn kaj volas ĝui la samajn avantaĝojn (kaj revuojn) 


kiel membroj de TEJO, kaj aldone subteni TEJO-n, vi estas bonvenigata 
fariĝi Patrono de TEJO. (Pliaj informoj sur www.tejo.org/patrono aŭ 
demandi ĉe la Centra Oficejo). 

Agado de TEJO 

La agado de TEJO konsistas precipe el: 

• informado en junularaj medioj pri la lingva problemo en internaciaj 
rilatoj kaj pri ĝia solvo 

per Esperanto 

• praktika utiligo de Esperanto je la servo de la junularo kaj informado pri 
tio en junularaj medioj 

• okazigo de kongresoj, konferencoj, seminarioj kaj aliaj kunvenoj 

• instigado al la membroj de TEJO aktive partopreni en la Esperanta 
movado. 

• Aktivula Trejnado (pli da informoj ĉe www.tejo.org/aktivula_trejnado) 

• Eldono de Pasporta Servo (www.pasportaservo.org), la adresaro de 
gastigantoj kiuj pretas senkoste gastigi Esperantistojn; ĉiujare aperas 
ĝisdatigita eldono. 

Subtenu la agadon de TEJO 

Ekzistas multe da ebloj helpi TEJO-n en sia agado. La plej gravaj estas 
membriĝi aŭ patroniĝi. 

Sed vi ankaŭ povas helpi al konkretaj agaderoj de TEJO. Mondonacojn 
al ĝenerala agado de TEJO bv. pagi al la UEA-konto "tejtej" (indiku celon 
de donaco, ekz: "donaco por KEB" aŭ "donaco por landa agado"). Ankaŭ 
eblas donaci tiel por specifaj celoj: 

• Fonduso "Partoprenu IJK-n" — TEJO per ĝi subvencias la partoprenon 
de TEJO-aktivuloj al IJK 

• Pasporta Servo - eble la plej fama eldonajo de TEJO 

Por pliaj detaloj pri pagmanieroj, bv. rigardi ĉe www.uea.org/alighoj/ 
pag_manieroj.html aŭ demandi ĉe la Centra Oficejo. 


TEJO dankegas vin pro via subteno! 

LA ĈĉFTCMO: 5 

DAŬROPOVA EVOLUO: 

NOVA KONCGPTO POR HOMARO 




























